
NAŠI NAJMLAĐI Bebice na prijamu u Gradskoj vijećnici 


Novčane potpore za roditelje 
znak s su u dobrodošlice 21 djetetu 


KAPELICA SV. JURJA U PURGI 
Uređuje se okoliš 
kapelice, za dvije 
godine i i krov /st12) 


rektane e u sa 
Predočene mogućnosti 
ulaganja u biotoplanu ;«:, 


PODUZETNIČKI 
Grad Lepoglava i Zagrebačka 
banka potpisali ugovor 


Subvencionirane 
kamate na 
poduzetničke 
kredite 


Predstavnici Grada Lepoglave 
i Zagrebačke banke potpisali su u 
petak, 25. ožujka, ugovor o poslov- 
noj suradnji na području poticanja 
razvoja poduzetništva, temeljem 
kojeg će poduzetnici i obrtnici s 
područja Lepoglave ubuduće moći 
realizirati svoje poslovne planove 
uz povoljnije uvjete financiranja. 
Ugovor su potpisali gradonačelnik 
Marijan Škvarić i Zagorka Min- 
tas, direktorica Poduzetničkog 
bankarstva Zagrebačke banke 
za regiju sjeverna Hrvatska. 

Krediti će se odobravati podu- 
zetnicima koji namjeravaju ulagati 
na području grada Lepoglave 
(malim i srednjim trgovačkim 
društvima, obrtnicima, zadrugama, 
profitnim ustanovama, fizičkim 
osobama u slobodnim zanimanjima 
i obiteljskim poljoprivrednim gospo- 
darstvima). Kreditna sredstva moći 
će se koristiti za kupovinu poljopri- 
vrednog i građevinskog zemljišta te 
uređenje infrastrukture; kupovinu, 
gradnju, uređenje ili proširenje po- 
slovnih objekata; nabavu opreme ili 
pojedinih dijelova opreme; nabavu 
prijevoznih sredstava u funkciji 
poduzetništva, uređenje turističkih 
objekata te za obrtna sredstva. 

Grad Lepoglava će kamate na 
kredite za uslužne i slične djelatno- 
sti subvencionirati s jedan posto, a 
Za proizvodne djelatnosti 2 posto. 
Ovisno o namjeni, krediti će se 
odobravati s rokom otplate od 3 do 
5 godina, uz mogućnost korište- 
nja počeka od 6 do 12 mjeseci. 
Naknada za odobreni kredit iznosit 
će jedan posto od odobrenog 
iznosa kreditnih sredstava. Korisnici 
kredita koji koriste paket račun 1 ZA 
SVE za male poduzetnike — model 
Partner, imaju pravo na popust 
na naknadu od 30 posto (najviše 
5 tisuća kuna). Stoga Grad moli 
gospodarstvenike da dostave svoje 
kontakt podatke s djelatnišću radi 
pravodobnog informiranja o projek- 
tima i programima. (M. Marković) 

Novčane potpore kao znak 


dobrodošlice 21 djetetu 


. -Istinaje, kriza jeiteška su vremena, ali na djeci, mladima njihovu obrazovanju nećemo stedjeti. 


Prišparat ćemo drugdje — poručio je Škvarić 


U povodu podjele novčane naknade za novo- 
rođenu djecu s područja Lepoglave, u srijedu, 16. 
ožujka, održano je primanje roditelja kod grado- 
načelnika Marijana Škvarića. Temeljem programa 
potpore pronatalitetnoj politici, Grad iz svog pro- 
računa svakom novorođenom djetetu poklanja 
1.000 kuna, za drugo dijete u obitelji 1.500 kuna, 
a za treće i svako sljedeće 2.000 kuna. 

U programu potpore pronatalitetnoj politici 
je i dječja hrana koju nadležni liječnik može pro- 
pisati do šest mjeseci starosti djeteta, a u cijelosti 
je financira Grad. Ponosni su se roditelji okupili u 
Gradskoj vijećnici kako bi za ukupno 21 novoro- 


Najudobnije je ipak - u maminom naručju 
denu bebu, uz novčanu potporu, primili i prigo- 
dan poklon za svoje mališane. 


Tom je prilikom gradonačelnik Škvarić najavio 
otvaranje jaslica i novih vrtićkih odjela u Višnjici, 
Žarovnici i Lepoglavi. 

- Ova je naknada znak pažnje roditeljima i do- 
brodošlica najmlađim stanovnicima našega grada. 
Znamo da su troškovi opremanja novorođenčadi 
daleko veći, a ovom gestom želimo se na simboličan 
način pridružiti vašoj radosti rođenjem novoga čla- 
na obitelji i naše zajednice. Unatoč teškim vremeni- 
ma, krizi i recesiji, poručujemo da ćemo štedjeti na 
drugim stvarima, ali ne i na djeci, mladima i obra- 
zovanju — naglasio je gradonačelnik. Sljedeći doček 
malenih u Gradskoj vijećnici bit će u lipnju.(mm) 


DONACIJA Varaždinska županija i višnjička škola darovali Lepoglavi više od 6.000 m? zgrada i zemljišta 


U darovanom objektu 
otvorit će se eko-vrtić 
za višnjičke mališane 
. Unekadašnjoj školi iz 1910., za koju su gradu 
poklonili grofovi Draškovići, planira se urediti 
zavičajni muzej sa fundusom arheoloških na- 


laza s područja Višnjice 


- Ne kanimo gubiti vrijeme, od- LA 


S bila mjesna škola te još jednu manju 
mah krećemo s izradom projekata za 2 zgradu koja će se preurediti u vrtić, a 
uređenje objekata i aktiviranje zemlji- E k svemu tomu i nekoliko tisuća ,kva- 
šta što nam ga je, temeljem suglasnosti = drata“ dvorišta, voćnjaka i oranica. 
Župana Predraga Štromara, darovala & > - Objekte sam u međuvremenu 
Osnovna škola Izidora Poljaka iz Viš- obišao s voditeljem Projektno-razvoj- 
njice. Prioritet ćemo dati preuređenju nog ureda Emilom Tkalcem. Budući 
jednog objekta u dječji vrtić, koji bi vrtić željeli bismo urediti kao eko-vr- 
poslovao kao područno odjeljenje tić, u kojemu bi se djeca od najmanjih 
gradskog Dječjeg vrtića u Lepoglavi nogu odgajala ekološki. S obzirom na 
— izjavio je to lepoglavski gradonačel- prostrane okolne površine, u planu je 
nik Marijan Škvarić nakon prigodne uređenje mini-zoološkog vrta i povrt- 
svečanosti u Višnjici na kojoj je grad- njaka u kojemu bi djeca plijevila, sa- 
skoj upravi Lepoglave u vlasništvo, bez dila, sijala. U vrtićkom programu bit 
naknade, predano više od 6.000 če- će i izrada cekera — izjavio je Škvarić i 
dodao da će dio novca za taj projekt 


tvornih metara nekadašnjih školskih Qbjekti su u dobrom stanju, a 
Ć Grad osigurati sam i uz pomoć par- 


zgrada i pratećeg zemljišta. gradski čelnici već imaju planove 


»Darovnicu“ gradonačelniku 
je u ponedjeljak, 7. ožujka, uručila 
ravnateljica škole Slavica Cingesar, 
a primopredaji je nazočio i župan 
Predrag Štromar, koji je prethodno 
potpisao suglasnost na odluku Škol- 
skog odbora višnjičke škole o raspo- 
laganju imovinom. Grad je tako u 


o tome kako ih privesti svrsi 

trajno vlasništvo dobio tri objekta u 
dobrom stanju. U jednom od njih, 
sagrađenom 1910., bila je škola za 
čiju su gradnju materijal darovali gro- 
fovi Draškovići iz Trakošćana. Grad 
je u vlasništvo dobio i nekadašnji 
zadružni dom, u kojemu je do 2001. 


tnera i fondova. Stoga će prvi potez 
grada biti izrada projekata, temeljem 
kojih će se definirati namjena i troš- 
kovnici, a sve to bit će podloga za 
traženje sredstava od ministarstava, 
fondova i drugih izvora. 

- U obzir dolazi i prodaja za- 
družnog doma, to više što je taj 


Prostori bivšeg zadružnog doma idealni su za preuređenje u smještajne objekte 


prostor idealan za starački dom, ali 
i za ugostiteljsku namjenu. Postoji i 
mogućnost njegova preuređivanja u 
smještajni objekt u kojemu bi ubu- 
duće boravili učenici u sklopu škole 
u prirodi na Ravnoj gori. Novac od 
prodaje objekta usmjerili bismo u 
uređenje vrtića i preuređivanje naj- 
starijeg školskog objekta u zavičajni 
muzej. Višnjica je, naime, bogata 
arheološkim nalazištima iz prapo- 
vijesti i zavičajnom baštinom, pa se 
sve to blago kanimo pokazati u bu- 
dućem muzeju — zaključio je Škvarić 
te zahvalio županiji što je omogućila 
donaciju i time stvorila preduvjete 
za ponovno aktiviranje objekata koji 
su godinama djelomično ili posve 
neiskorišteni i tako ih spasila od pro- 
padanja i devastiranja. 

Primopredaji u Višnjici prisu- 
stvovali su i varaždinski dožupan 
Milan Pavleković i zamjenik lepo- 
glavskog gradonačelnika Alojz Gre- 
delj.(ljr) 

ŠKOLA LEPOGLAVA Nakon snažnog pritiska javnosti i glasnog negodovanja gradskih i vlasti i vodstva škole 


Počinje sanacija školske zgrade, za 
što će se izdvojiti 2,1 milijuna kuna 


* Zbog opsežnosti radova i sigurnosti djece inzistirat ćemo da : 
radovi počnu nakon završetka školske godine, a u obnovljenu 
školu učenici će krenuti veću novoj šk. godini 2011./2012. 


Zgrada Osnovne škole Ante Star- 
čevića u Lepoglavi, u koju je prva 
generacija učenika krenula 1968. 
godine, ove će godine, pune 43 go- 
dine kasnije, biti podvrgnuta teme- 
ljitoj sanaciji i rekonstrukciji. Nakon 
snažnog pritiska javnosti i glasnih 
prosvjeda lepoglavskih gradskih vla- 
sti i negodovanja vodstva škole, koji 
su i putem medija upozorili da su 
radovi trebali početi još 2008. te da 
zbog nejasnog odugovlačenja prijeti 
opasnost da građevinska dozvola za 
taj zahvat ponovno istekne, Mini- 
starstvo regionalnog razvitka ko- 
načno je raspisalo natječaj za odabir 
najpovoljnijeg izvodača radova. 

- Informirani smo da su ponude 
otvorene 23. ožujka. Zbog zakon- 
skih obveza oko poštivanja žalbeno- 
ga roka još uvijek čekamo i službenu 
obavijest resornog ministarstva, pa 
ćemo nakon toga znati komu je mi- 
nistarstvo provjerilo radove. U sva- 
kom slučaju, riječ je o vrlo opsežnom 
građevinskom zahvatu koji obuhva- 
ća postavljanje novog krova i sto- 
larije i uređenje nove fasade. Zbog 
sigurnosti učenika inzistirat ćemo 
da radovi počnu nakon završetka 
školske godine, a u obnovljenu školu 
ponovno će sjesti u rujnu — izjavio je 
gradonačelnik Marijan Škvarić. 

Dobra je to vijest koja je razve- 
selila i cijeli lepoglavski školski ko- 
lektiv. S razlogom, jer prošla zima u 
školi s dotrajalom stolarijom, koja je 
u takvom stanju da je opasno zapri- 
jetila sigurnosti i učenika i učitelja, 
nije im bila laka. 

- Nalet vjetra u jednoj učionici iz 
zida je iščupao cijelo prozorsko kri- 
lo. Da ga u padu nije zaustavila cijev 
centralnog grijanja, srušilo bi se uči- 
teljici i djeci u prvoj klupi ravno na 
glavu! Kad je učiteljica shvatila što se 
dogodilo, problijedjela je — ispričao 
nam je domar Zvonko Basarić. 

Nakon toga, ravnatelju Ratku To- 
miću nije preostalo drugo nego da za- 
moli domara da sva prozorska krila u 
školi zabije čavlima i vijcima ih učvrsti 
za zid! S povišenih su prozora skinute 
i kvake, kako se ne bi dogodilo da se, 


kod otvaranja, sruše na djecu. Kvake 


Četvrti b: Naša je učionica najhladnija u školi! 
su ostavljene tek na donjim krilima, 
tek toliko da se manji prozori mogu 
otvoriti i učionice provjetriti. 

- Budući da se na objektu ništa nije 
radilo 43 godine, nije ni čudo da je 


stolarija u ovakvom stanju. Usto, zgra- 
da je pokrivena salonitnim pločama, 
koje sadrže kancerogeni azbest, pa je 
njihovo skidanje nužno. Na ravnim 
dijelovima krova ploče neprestano 


Kvake na svim povišenim školskim prozorima su 
skinute zbog sigurnosti djece i učitelja, a prozorska 
krila domar je za zid učvrstio - vijcima 


FOTO: B. TEŽAK 


S gornjih prozora skinute su kvake da se prozorska krila ne bi mogla otvoriti 


Donje prozore domar je zabio čavlima 


pucaju, pa da učenicima ne bi curilo 
po glavi, svake godine u krpanje krova 
ulažemo desetke tisuća kuna — poža- 
lio se ravnatelj prof. Ratko Tomić. 

Inače, radovi na postavljanju no- 
vog krova, stolarije i pročelja trebali 
su početi još prije tri godine, kada je 
Grad Lepoglava s Ministarstvom re- 
gionalnog razvitka potpisao ugovor 
o financiranju iz EIB-a II, ,težak“ 
2,1 milijuna kuna. Škola je pripre- 
mila sve dokumente, Grad i Župa- 
nija osigurali su svoj dio od 440.000 
kuna, a ministarstvo je nakon toga 
— zašutjelo. 


Dosta smo čekali! 

- Naša škola prva je u Hrvatskoj 
još 2007. pripremila svu dokumen- 
taciju za EIB. Da bi hrpu doku- 


menata za kandidaturu pripremili 


na vrijeme, ljudi su žrtvovali svoje 
godišnje odmore. Budući da mini- 
starstvo tada nije provelo natječaj 
za odabir izvođača, u međuvremenu 
nam je istekla građevinska dozvola, 
pa smo je opet morali produljiti. Sa- 
dašnja dozvola vrijedi nam do lipnja 
i nije nam bilo svejedno hoćemo li 
i po drugi put morati trošiti novac 
da je ponovno produljimo — rekao 
je prof. Tomić. Takav odnos prema 
školi oneraspoložio je i građane, 
koji su pitali je li Lepoglava diskri- 
minirana zbog svoje političke (ne) 
podobnosti. 
Teško je bilo i učenicima. 

- Zima nam je, iako su radijatori 
vrući! Propuh je, ,fučka“ po cijeloj 
školi, prozori se ne daju dobro zatvo- 
riti - uglas su nam zimus rekli učeni- 
ci 4), čija je učionica najhladnija u 
školi. Nastavnica Gordana Perković 
kaže da učitelji i djeca rade u neza- 
dovoljavajućim uvjetima. 

- U učionicama puše, pa je hlad- 
nije nego u hodniku! U toplijim 
mjesecima pak je nesnosno vruće. 
Nema roleta, a kad im se sunce zabije 
u glavu, djecu zastori ne mogu zašti- 
titi. Rad s projektorima je nemoguć, 
jer se učionice ne mogu zasjeniti — 
požalila se G. Perković. 

Budući da je ministarstvo na- 
kon svega ipak reagiralo i raspisalo 
natječaj te da radovi počinju za koji 
mjesec, nadajmo se da je to ujedno 
kraj nevoljama lepoglavskih daka i 


njihovih učitelja. 


PROGRAMI Lepoglava je i ove godine uključena u međunarodni program razmjene mladih Euroodyssey 


Mladi Španjolci iz Catalunye do kraja lipnja bit će naši sugrađani 


Dosad najveća grupa euroodisejaca, njih pe- 
tero, u travnju je stigla u Varaždinsku županiju, 
gdje će do 30. lipnja boraviti u sklopu međuna- 
rodnogprogramarazmjenemladihEuroodyssey. 
Među njima je i dvoje Španjolaca, Josep Borras 


Martin i Carles Samper Ser0 iz španjolske regije 
Catalunya, koji će do kraja lipnja znanja stjecati 
u TKIC-u u Lepoglavi i lepoglavskoj udruzi NUM. 

Ostala trojica, a riječ je o mladima iz Francu- 
ske, bit će angažirani u radu Gradskog muzeja 


Varaždin i u Turističkoj zajednici Varaždinske 
županije. Kao što je poznato, program Euro- 
odyssey omogućuje razmjenu mladih u dobi od 
18 do 30 godina koji u zemlji-domaćinu stječu 
radno iskustvo u tvrtkama ili institucijama iz 


boravilo u Varaždinskoj županiji. 


različitih područja. U Varaždinskoj županiji do 
sada je ostvareno 39 razmjena, od čega je 23 
kandidata boravilo u nekoj od regija koje su- 
djeluju u programu, a 16 stranih kandidata je 

GRADSKO VIJEĆE Održana je 19. sjednica Gradskoga vijeća Lepoglave 


Lepe il 


U centru interesa vijećnika 


životna pitanja građana 
. Na aktualnim satovima vijećnici se u pravilu raspituju o mogućnostima rješavanja komunalno- 
infrastrukturnih problema i aktivno iznose svoje stavove o aktualnoj gradskoj politici 


Ulaz u Poduzetničku zonu uskoro će se i vizualno označiti 


Godišnje izvješće o izvršenju 
gradskog proračuna i svih ostalih 
gradskih programa, završni račun 
Gradske knjižnice Lepoglava te 
Plan gradnje komunalnih vodnih 
građevina najvažnije su teme koje su 
se u četvrtak, 31. ožujka, našle pred 
vijećnicima Gradskog vijeća Lepo- 
glave. Usto, vijećnici su razmotrili 
i izvješće o upravljanju grobljima u 
Lepoglavi, Kamenici i Višnjici, do- 
nijeli su i odluku o daljem sufinan- 
ciranju rada  projektno-razvojnog 


ureda u Lepoglavi i riješili i niz dru- 
gih radnih pitanja i problema, čije je 
rješavanje u interesu svih građana. 
O nekim od tih tema i detalj- 
nije se bavimo u ovom broju Lepo- 
glavskog gradskog lista. Među osta- 
lim, razmotreno je i izvješće o radu 
gradonačelnika u razdoblju od 1. 
srpnja do 31. prosinca 2010. godine. 
Vijećnici smatraju da bi, 
radi sigurnosti, na raskrižju 
Mihanovićeve i Hrvatskih pavlina, 
trebalo postaviti ogledalo 


Izbori za vijeća 
mjesnih odbora 


Gradsko vijeće Lepoglave na 
sjednici 31. ožujka donijelo je 
odluku o raspisivanju izbora za 
članove vijeća mjesnih odbora. 
Mjesni izbori tako će se održati 
u nedjelju, 22. svibnja, u svih 11 
mjesnih odbora. Biračka mjesta bit 
će otvorena od 7 do 19 sati. (ljr) 


FOTO: B. TEŽAK 


U Šenoinoj još su stari, drveni stupovi 


Riječ je o opsežnijem dokumentu, u 
kojemu su pobrojane razne inicija- 
tive i prijedlozi odluka i zaključaka 
što ih je gradonačelnik Škvarić upu- 
ćivao na donošenje Gradskom vije- 
ću (u tom razdoblju bilo ih je 31). 
Nadalje, pobrojani su i pojedinačni 
akti što ih je gradonačelnik donio 
temeljem ovlaštenja utvrđenih zako- 
nom, Statutom Grada i općim akti- 
ma Gradskog vijeća. U nastavku iz- 
vješća pobrojan je širok niz poslova 
i projekata kojima se gradonačelnik 
bavio u segmentu komunalnog gos- 
podarstva, na poslovima upravljanja 
prihodima, rashodima i imovinom 
grada, u segmentu poduzetničkih 
zahvata i inicijativa, na razvojnim 
projektima, poljoprivredi, socijalnoj 
skrbi i društvenim djelatnostima, 
kao i na organizaciji i unapređenju 


rada gradske uprave. (ljr) 


AKTUALNI SAT 


Donosimo i neka od zanimljivi- 
jih pitanja što su ih vijećnici postav- 
ljali na aktualnim satovima sjednica 
Gradskoga vijeća. 

Ružica Kučar: Kada će se gra- 
diti javna rasvjeta od autobusne do 
željezničke stanice u Lepoglavi? Je 
li predviđeno vizualno označavanje 
poduzetničke zone, jumbo plakati- 
ma ili na sličan način? 

Gradonačelnik M.  Škvarić: 
Gradnju javne rasvjete rješavamo u 
sklopu projekta uređenja Varaždin- 
ske ulice, a imamo i gotov projekt 
gradnje rasvjete od Šumeca do ulaza 
u Stepinčevu ulicu, čija se vrijednost 
procjenjuje na 1,3 milijuna kuna. 
Projekt je kandidiran ministarstvi- 
ma, kad dobijemo potpore, krenut 
ćemo u realizaciju. 

Što se tiče poslovne zone, imamo 
troškovnike za izradu velikih panoa 
na ulasku u zonu, radimo i na medija 
planu prezentacije zone na sajmovi- 
ma poduzetništva u inozemstvu, a 
uskoro slijedi i natječaj za prodaju 
zemljišta u zoni. 

Siniša Štefičar: Već dulje vrije- 
me u prekidu je pristup Internetu, 
a budući da je Grad sufinancirao 
nabavku opreme, potrebno je posta- 
viti upit odgovornoj osobi u udruzi 
zašto se to dogodilo. 

U ime Kluba vijećnika SDP-a 
predlaže da se zgrada stare banke pre- 
tvori u muzej Kaznionice. Također, 
predlaže da se pokuša riješiti problem 
u MO-u Viletinec-Vulišinec, vezan za 


Željko Loparić: U Šenoinoj 
ulici još su uvijek drveni stupovi 
javne rasvjete, stari i dotrajali. 
Drže ih samo dvije žice, a k tome 
su se nad njih nadvile i krošnje 
stabala. S problemom bi trebalo 
upoznati Elektru i Kaznionicu. 

M. Škvarić: Elektra zna za 
aj problem, ali opravdava se 
da po tom pitanju čini sve što 
može u sklopu raspoloživih 
novčanih i ljudskih resursa. 


udaljenost izbornog mjesta u ugosti- 
teljskom objektu Viktorija. Objekt je 
dosta udaljen, pa puno građana stoga 
ne izlazi na izbore i predlaže da se sa- 
gleda mogućnost određivanja novog 
biračkog mjesta. 

M. Škvarić: Upit oko Interneta 
Grad će uputiti udruzi. O pretvara- 
nju stare banke u muzej razmišlja se 
već dulje vrijeme, ai Kaznionica takve 
ideje podupire i prosljeđuje ih Mini- 
starstvu pravosuđa i Upravi za uprav- 
ljanje nekretninama u vlasništvu RH. 
Pokušavamo dogovoriti sastanak s 
mjerodavnima u tim institucijama 
gdje ćemo ponovno razgovarati o 
problematici održavanja i upravljanja 
zgradama u vlasništvu države. 

Željko Loparić: Iz dostupnih 
informacija iz istraživanja transpa- 
rentnosti kao najbitnijih pokazatelja 
razvijenosti demokracije u jedini- 
cama lokalne samouprave, što ih je 
GONG proveo u suradnji s udru- 


gom gradova RH, utvrđeni su nega- 
tivni pokazatelji za Grad Lepoglavu. 
Po tom istraživanju Lepoglava je, s 
3,60 bodova, svrstana na donju lje- 
stvicu po transparentnosti, odnosno, 
od 534 JLS-a u kojima je provedeno 
istraživanja, nalazisena271. mjestu. 
Zašto ti pokazatelji nisu javno pred- 
stavljeni gradskim tijelima i javnosti, 

Zašto predstavnicima Nezavisne 
građanske inicijative nije bilo dopu- 
šteno prisustvovanje sjednici Grad- 
skog vijeća? 

Što se tiče prisustvovanja građana 
sjednicama Gradskog vijeća, podrža- 
vamo javnost sjednica, što potvrđuje i 
podatak da materijale za sjednice do- 
stavljamo i medijima. Prisustvovanje 


Sa sjednice Gradskog vijeća Lepoglave; zna i 


»žaiskriti“, ali i to je dio demokracije 
jeli to bilo spriječeno ije li što podu- 
zeto kako bi se stanje poboljšalo? 

M. Škvarić: Grad svakodnevno 
poduzima radnje kako bi građanima 
dostupnima učinio sve odluke Vije- 
ća i gradonačelnika kao i informaci- 
je o aktivnostima i projektima koje 
provodi gradska uprava, a također i 
o svim ostalim događanjima u gra- 
du. Nema osnove neargumentirano 
sumnjati na netransparentno postu- 
panje i sprečavanje dostupnosti in- 
formacija vezanih uz rad bilo kojeg 
segmenta gradske uprave. 


građana sjednicama propisano je Po- 
slovnikom o radu Gradskog vijeća. 

Zašto gradski službenici nisu 
profesionalno postupili po zamolbi 
građana da dobije objašnjenje teh- 
ničkog elaborata za izradu ceste? 

Na usluzi smo svim građanima 
koji od nas traže informacije bilo 
preko mjesnih odbora ili osobno, 
kada je postupanje propisano Zako- 
nom o pravu na pristup informacija- 
ma. Građaninu koji je tražio objaš- 
njenje tehničkog elaborata za ceste 
bilo je rečeno da u skladu s odred- 

bama spomenutog zakona, zahtjev 
može podnijeti u pisanom obliku ili 
usmeno, o čemu zapisnik možemo 
sastaviti odmah. Međutim, građanin 
je odgovorio da za to ,sada nema 
vremena, nego će doći idući put“. 

S obzirom na to da je na sjedni- 
cama više puta ,zaiskrilo“ zbog tona 
Ž Loparića, gradonačelnik mu je 
oštro replicirao zbog neprimjerena 
rječnika i insinuacija na navodne ne- 
primjerene postupke predsjednika 
Gradskog vijeća, pročelnice, štetno 
postupanje dužnosnika i voditelja 
službi te na navodno omalovaža- 
vanje građana i netransparentnost 
gradske uprave. Imputirao mu je da 
od gradske uprave traži informacije 
koje nisu u ingerenciji Grada i koje 
može sam pronaći na internetu. 
Ujedno je odbio optužbe o netran- 


Stjepan Špiranec: |zlaz iz 
Mihanovićeve na Ulicu hrvat- 
skih pavlina nepregledan je. 
Postoji li mogućnost postavljanja 
ogledala, kako bi se poveća- 
la preglednost raskrižja? 

M. Škvarić: Grad je uputio 
dopis Policijskoj postaji Ivanec za 
smanjenje broja tzv. crnih točaka. 
Sličan problem je kod zgrade 
stare banke u Ulici hrvatskih 
pavlina, ali te su površine u 
vlasništvu Kaznionice. Problem 
je i kod izlaza na cestu kod 
ugostiteljskog objekta Kuglana. 


iLepegi 


Plan gradnje 
vodnih 
građevina 


Gradsko vijeće donije- 
lo je plan gradnje vodnih 
građevina za ovu godinu. Iz 
njega proizlazi da će Ivkom 
graditi vodovodnu mrežu 
Zlogonje-Hadijaki i Mekule- 
kovo-Bečari-Ciglari-Vranjka 
dugu 3.037 metara. Vrijednost 
ulaganja je 765.000 kuna. 
Nadalje, u planu je i 
2,5 milijuna kuna vrijedno 
ulaganje u gradnju vodovodne 
mreže u Kameničkom Podgorju 
razvodna mreža, vodospre- 
mnik i precrpna stanica). 

Među prioritetima je i 
gradnja vodovoda Prečni breg, 
vrijedna 36.000 kuna (sanacija 
zbog klizišta) i nastavak obnove 
92.000 kuna vrijednog vodovo- 
da u Crkovcu zbog dobave vode 
u Kamenicu. Obnovit će se i vo- 
dospremnik Jelena, što je ulaga- 
nje vrijedno daljih 35.000 kuna. 
Iz Varkomovih radova izdvajamo 
završetak gradnje magistralnog 
vodovoda, a vrijednost tog 
ulaganja je 2,8 milijuna kuna. 

Radovi će se financirati iz 
naknada za priključenje na 
komunalnu infrastrukturu, iz 
naknade za razvoj, gradskog 
proračuna, a računa se i na 
potpore Hrvatskih voda i 
resornih ministarstava. (ljr) 


sparentnosti rada gradskih službi. 
Josip Paljak: Nakon što je proči- 


tao članak na portalu lepoglava.net s + 


izvješćem sa sjednice Gradskog vijeća 
od 5. siječnja ove godine, vijećnik se 
osvrnuo na snimku koju su, navod- 
no, novinari proslijedili u javnost, a 
koja je sadržavala raspravu oko fitness 
centra. Nakon izlaganja u kojem spo- 
minje neslaganje s načinom pisanja 
novinara lepoglavskog portala o sjed- 
nicama, od Vijeća je zatražio da se 
pozabavi tim problemom. 

Zorislav Rodek: S obzirom da ne 
možemo raspravljati o nekome tko 
nije prisutan ovdje ine možemo i ne 
želimo utjecati na način pisanja ne- 
zavisnog portala, predlažem vam da 
pošaljete demanti spornog članka. 

Stjepan Prašnički: Jesu li s načel- 
nikom Cirkulana dogovorene kakve 
aktivnosti oko uređenja ceste od 
Florjana prema Milešićima? Koji su 
uvjeti i kriteriji za dobivanje na ko- 
rištenje vozila Zajednice sportskih 
udruga i DVD-a Lepoglave? 

M. Škvarić: Teren sam obišao, 
a vidljivo je da je dosad popravljen 
samo izlaz ceste iz Slovenije. Još 
ćemo jednom zajedno sa Slovencima 
obići cestu i vidjeti što je još potreb- 
noučinitiisnašeis njihove strane. 

Što se korištenja vozila tiče, 
prvenstvo imaju  klubovi-članovi 
ZŠU-a. Kriteriji za dobivanje vozila 
postoje i kod ZŠU-a i DVD-a, aako 
vozilo nije odobreno, razloge toga 
treba proanalizirati. 


PROJEKTI Predstavnici Nahwarme.At-Energiecontracting iz Austrije u Lepoglavi 


Predočene mogućnosti 


* Gosti iz Austrije su obišli i potencijalne terene za gradnju postrojenja 

Na _ inicijativu gradonačelnika 
Marijana Škvarića, u četvrtak, 3. 
veljače, Lepoglavu su posjetili po- 
tencijalni ulagači iz austrijske tvrtke 
Nahwdrme. At-Energiecontracting. 
Riječ je o uglednoj tvrtki koja, zajed- 
no s 90 partnera, na čak 46 lokacija 
upravlja toplanama na biomasu ši- 
rom Austrije i Mađarske. 

Taj posjet rezultat je prijašnjeg 
sastanka uprave Nahwaerme.At i 
predstavnika Grada Lepoglave u 
Grazu, gdje je Austrijancima pre- 
zentiran projekt pogona toplane, 
način njezina funkcioniranja i mo- 


———- 


Domaćini su s gostima obišli moguće 
lokacije za gradnju pogona 


gućnosti investiranja u toplifikaciju 
Lepoglave. Direktor spomenute 
tvrtke Harald Kaufmann i njegov 
menadžer za jugoistočnu Europu 
Saldin Herac, posjetili su Lepo- 

glavu kako bi dobili uvid u realno 
stanje na terenu i pregledali poten- 
cijalne lokacije za gradnju pogona 


S toplane. 


S gradonačelnikom i njegovim 
stručnim službama održan je sa- 
stanak na kojemu se razgovaralo o 
pojedinostima projekta toplifikacije 
Lepoglave te potrebama uskladiva- 
nja potrebne dokumentacije s našim 
zakonodavstvom. Gosti su obišli i 
potencijalne terene za gradnju po- 
strojenja. 

Ako se pokrene projekt gradnje 
toplane na biomasu, Lepoglava bi 


: Nk _— s; 
Predstavnicima austrijske tvrtke 
prezentirane su mogućnosti 
investiranja u toplifikaciju 
postala prvi grad u Hrvatskoj koji 
koristi ovakav izvor energije, a time 
bi dobrim dijelom postala neovisna 
o cijenama nekih energenata. 

Dodajmo ovome da su ekološke 
prednosti, obnovljivost izvora en- 
ergije, smanjenje uvoza fosilnih 
goriva, sigurnost opskrbe energijom 
te otvaranje novih radnih mjesta 
prednosti koje donosi korištenje 
šumske biomase kao izvora energi- 
je, posebice kada je riječ o njenom 
korištenju za dobivanje toplinske 
energije. 

M. Marković 


SAJAM POSLOVA Grad Lepoglava i TKIC na Sajmu poslova u Varaždinu 


Potražite posao na 
www.iscemposel.hr 


* Lepoglavski stand obišsli su županijski dužno- 
snici na čelu sa županom P. Stromarom 


Već četvrtu godinu zaredom Hr- 
vatski zavod za zapošljavanje organi- 
zira Sajam poslova. U dvorani varaž- 


dinske Gospodarske škole u utorak, 


Lepoglavski štand obišli su 
i županijski dužnosnici 


29. ožujka, svečano je otvoren Sajam 
na kojemu se predstavilo pedesetak 
poslodavaca iz svih grana djelatnosti 
te tržištu rada ponudilo oko 600 slo- 
bodnih radnih mjesta. 

Na sajamskom štandu su Grad 
Lepoglava i TKIC d.o.o. predsta- 
vili svoje mogućnosti zapošljavanja 
i ulaganja u poduzetničku zonu. 
Lepoglava je na sajmu i ove godine 
pokazala svoju čipku, a izložila ju je 
Zadruga lepoglavske čipke. Tijekom 
trajanja manifestacije, lepoglavski 
štand obišli su i županijski dužno- 
snici, župan Predrag Štromar s do- 
Županima Milanom Pavlekovićem i 
Blankom-Glavica Ječmenica. 


FOTO: B. TEŽA| 

Predstavljen je internetski portal iseemposel.hr, na kojemu aktivni 
tražitelji posla mogu naći sve informacije koje ih zanimaju 


Ono što će zacijelo zainteresirati 
sve one koje aktivno traže posao jest 
podatak da je na sajmu Područna 
služba HZZ-a Varaždin predstavi- 
la internetski portal http://www. 
iscemposel.hr/ na kojemu će ubu- 
duće moći naći informacije o mo- 
gućnostima zapošljavanja, eduka- 
cije, održavanju radionica i sličnih 
događaja vezanih uz problem zapo- 
šljavanja. 

Sajam poslova bio je namijenjen 
poslodavcima, nezaposlenim osoba- 
ma, studentima, učenicima završnih 


razreda osnovnih i srednjih škola te 
svima ostalima koji se žele upozna- 
ti s ponudom na tržištu rada. Kao 
jednodnevni događaj, sajam želi 
potaknuti i ojačati partnerstvo za za- 
pošljavanje svih zaposlenika koji na 
bilo koji način sudjeluju u razvoju 
regionalnog tržišta rada i omogućiti 
bolju usklađenost ponude i potra- 
žnje na tržištu rada. O tome da je u 
tome i uspio, pokazuje podatak da je 
Sajam poslova obišlo više od 8.000 
posjetitelja, što je dosadašnji rekord. 

M. Marković 


JAVNI RADOVI | ove godine Grad Lepoglava uključio se u provođenje programa javnih radova 
U javnim radovima 


zaposleno čak 16 radnik 

Riječje o osobama koje 
su dosad dulje vrijeme 
na birou bile prijavlje- 
ne kao nezaposlene 
Od I. travnja u Lepoglavi je po- 
čela nova sezona javnih radova. U 


o. E 
i š programu radova, u sklopu kojih 

& zaposleni uređuju javne površine i 
E poslovne prostore koje koristi Grad 
te vode brigu o osobama u socijal- 
noj potrebi, zaposleno je 16 osoba. 
Oni su zaposleni u Gradu Lepo- 
glavii TKIC-u d..0., temeljem poti- 
cajnih mjera za zapošljavanje u sklopu 
Programa javnih radova u 2011. go- 
dini, a njihov rad sufinancira Vlada 
Republike Hrvatske putem Zavoda 
za zapošljavanje. Potpisnici ugovora, 
ariječje o osobama koje su na Zavodu 
za zapošljavanje dulje vrijeme bile 


U ovogodišnjim javnim radovima zaposleno je čak 15 
radnika, redom osoba koje su dugo bile nezaposlene 


Zaposleni će biti angažirani u 
uređivanju javnih površina i 
gradskih poslovnih prostora 
prijavljene kao nezaposlene, tijekom 
ugovornog razdoblja od šest mjeseci 
obavljat će razne komunalne poslove 
na gradskom području i brinuti se o 
starijima. Ugovore s novim djelatni- 
cima u petak su, 25. ožujka, potpisali 
gradonačelnik Marijan Škvarić i di- 
rektor TKIC-a Vladimir Ivanuša, a 
potpisivanju ugovora nazočio je i do- 


gradonačelnik Alojz Gredelj.(mm) 


6 Lepeglavski 


RAZGOVOR Gradonačelnik Lepoglave Marijan Škvarić o stanju proračuna te kapitalnim razvojnim programima i planovima 


Četrdeset projekata spremno 
za kandidiranje europskim i 
domaćim novčanim fondovima 


* Zaodrčavanje visoke razine komunalnog standarda gradana potrošimo 2,5 do 3 milijuna kuna, a istodobno za te namjene iz komu- 
nalnih naknada prikupimo samo 400.000 kuna; dostignut standard ne želimo smanjivati, pa sredstva osiguravamo iz drugih izvora 


Nakon nedavne sjednice Grad- 
skog vijeća, na kojoj su vijećnici | 
usvojili godišnje izvješće o izvršenju 
proračuna za 2010., donijeli odluku 
orasporedu viška prihoda i usporedo 
razmotrili i usvojili izvješća o izvrše- 
nju svih gradskih programa (gradnje 
i održavanja objekata i uredaja ko- 
munalne infrastrukture, programa 
socijalne skrbi, poticanja poljopri- 
vredne proizvodnje, obrazovanja, 
sporta te drugih programa koji se 
odnose na vatrogastvo, civilnu za- 
štitu, informiranje, udruge građana 
i rad političkih stranaka), u ovom 
broju Lepoglavskog gradskog lista 
razgovaramo s gradonačelnikom 
dipl. ing. Marijanom Škvarićem. Za- 
nimalo nas je kako se aktualna kriza 
odrazila na priljev sredstava u prora- 
čun? Hoće li se doba krize i recesije 
odraziti na ostvarivanje ključnih ra- 
zvojnih programa? Koja najvažnija 
komunalno-infrastrukturna i druga 
ulaganja u poboljšanje komunalnog 
standarda građani mogu očekivati 
ove godine? 

Spomenuto izvješće o izvršenju 
proračuna koje se nedavno našlo 
pred gradskim vijećnicima znači 
zapravo da je razmotren ,završni 
račun“ poslovanja Grada Lepogla- 
ve u 2010. godini. Kakva je njego- 
va bilanca? 

- Lepoglavski gradski proračun 
već godinama posluje pozitivno, a 
u plusu smo završili i lanjsku godi- 
nu, koja je zbog poznatih kretanja 
u gospodarstvu i zaposlenosti bila 
iznimno teška. Ostvareno je 17,8 
milijuna kuna prihoda, rashoda je 
bilo 19,4 milijuna, no tim brojkama 
treba pribrojati i višak od gotovo 1,6 
milijuna kuna prihoda prenesenih iz 
2009. Ukratko, proračun je poslo- 
vao sa 60.000 kuna viška, a taj novac 
je odlukom Gradskog vijeća usmje- 
ren za potrebe socijale. Takav rezul- 
tat ukazuje na odgovorno trošenje i 
raspolaganje novcem poreznih ob- 
veznika. Višak prihoda namijenili 
smo socijali zato jer nam socijalni 
program naprosto buja. U prva tri 
ovogodišnja mjeseca bilježimo velik 
pritisak rastućih socijalnih potreba 
s tendencijom daljeg rasta. Što se 
krize tiče, dakako da nas je ,ugrizla“, 
smanjivši nam proračunske prihode 
za dobrih 4 do 5 milijuna kuna u 
odnosu na prethodne godine, no, to 
je slučaj i sa svim ostalim gradskim i 
općinskim proračunima u državi. 


FOTO: B. TEZAK 


Idućih dana bit će raspisan natječaj za prodaju komunalno 
opremljenih čestica u Poduzetničkoj zoni 

Uskoro kreću završni radovi na uređenju i asfaltiranju nogostupa prema Žarovnici 


Neriješeni imovinsko-pravni odnosi s državom otežavaju 
napore gradskih vlasti da urede centar Lepoglave - stara banka, 
naime, nije u gradskom vlasništvu, a država ne reagira 


Rak-rana: Imovinsko-pravni odnosi 


Na terenu, a pogotovo kad je riječ o infrastrukturi, problema uvijek ima... 

Dakako, rješavamo ih svakodnevno. Među najvećima koje bih izdvojio 
su problemi koje ne možemo riješiti zbog imovinsko-pravnih odnosa. 
Tipičan primjer su nesređeni odnosi s državom, koji nam otežavaju napore 
da uredimo centar Lepoglave. Tu je i problem neuređenih i ruševnih 
zgrada u koje Grad ne smije dirnuti jer nisu njegove i sl. Građani također 
pitaju za spojnu cestu Mažuranićeva ulica-groblje, koja nije sagrađena 
zato jer nismo od vlasnika uspjeli otkupiti zemljište. Također nam se isti 
problem javlja i kod otkupa zemljišta za budući centar Lepoglave sa trgom. 
Problemi su tu veliki, na jednoj čestici ima i po dvadesetak suvlasnika, a 
mnogi od njih su u Njemačkoj, Australiji i ne možemo doći do njih.(ljr) 

Posječene su breze i očišćen prostor u parku kod Pošte u Lepoglavi 


Uređenje zelenih površina 


Na temelju studije projekta , Zdravstveno stanje i održavanje urbanog 


zelenila u gradu Lepoglavi“ što ga je izradio Hrvatski šumarski institut - 


Centar za urbane i privatne šume Varaždin, djelatnici zaposleni u programu 
javnih radova su na svim površinama koje održava Grad počeli sa sječom 

stabala i grmlja lošeg zdravstvenog stanja. Cilj je, pr 
ti stara stabla, koja su opasna za stanovnike i prolaznike, ali i posaditi 


lje svega, odstrani- 


zamjenska stabla. Točnije, u centru grada posjeći će se breze koje su snažni 
alergeni i zamijeniti medonosnim vrstama - izjavio je gradonačelnik.(mm) 


Kad je riječ o lepoglavskim ra- 
zvojnim planovima, Vi ih uobita- 
jeno dijelite na gospodarske, komu- 
nalno-infrastrukturne i društvene. 
S obzirom na nepovoljna kretanja, 
u kolikoj se mjeri oni ostvaruju? 

- Što se gospodarskih planova 
tiče, i unatoč teškim prilikama uspje- 
li smo ostvariti više iznimno važnih 
projekata. Prije svega, kraju je pri- 
vedeno komunalno opremanje 1. 
faze Poduzetničke zone u Lepoglavi. 
Uređena je na 16 hektara, a na njoj 
je petnaest komunalno opremljenih 
parcela. Idućih dana raspisujemo na- 
tječaj za njihovu prodaju. 


Potpore turizmu preko Agro- 
turističkog klastera 

- Nadalje, svim korisnicima poti- 
caja isplaćena su sredstva iz programa 
poticanja poljoprivredne proizvodnje, 
a također i korisnicima programa ko- 
jim potičemo razvoj turizma. U dvije 
godine razvitak turizma na našem 
području poduprli smo s 250.000 
kuna poticaja. Osobno mi je drago 
što je osnovan Agroturistički klaster 
Lepoglave. On je u međuvremenu 
profunkcionirao, okuplja tridesetak 
članica, a uspio se izboriti i za prve 
novčane potpore u Ministarstvu 
gospodarstva. Vidljivo je da se u nje- 
mu šskristalizirao dio poduzetnika 
koji se doista žele baviti turizmom. 


Grad im je stoga omogućio dodatno 
obrazovanje kroz razne edukativne 
radionice, savjetovanja i seminare. 
Ubuduće planiramo sve potpore za 
turizam usmjeravati preko klastera. 
Kako jedna takva asocijacija zahtijeva 
stručno vodstvo, preko klastera se ško- 
luje osoba koja bi trebala potom pre- 
uzeti dužnost profesionalnog tajnika. 
K tomu, Grad Lepoglava sufi- 
nancira i izobrazbu četiriju osoba 
za turističke vodiče. Oni će stoga 
ubuduće morati biti na raspolaganju 
Gradu prilikom svake veće manife- 
stacije, prvenstveno tu mislim na Le- 
poglavske dane i Čipkarski festival, 
a treba imati na umu i podatak da u 
Lepoglavu dolazi sve više organizira- 
nih grupa koje i po zakonu trebaju 
imati stručno turističko vodstvo. 
Samo ove godine takvih je grupa 
bilo više od 20! Dakako, njihov pri- 
hvat mora ići i u suradnji sa župom i 
Turističkom agencijom Sinergija. 
Grad Lepoglava ima i Projek- 
tno-razvojni ured, koji za Grad 
stručno odrađuje sve poslove vezane 
uz izradu i kandidiranje projekata. 
Točno. Vrlo sam zadovoljan nje- 
govim funkcioniranjem, što pokazu- 
je podatak da je dosad za kandidira- 
nje pripremio više od 40 projekata. 
Troškove njegova funkcioniranja 
pokrivamo zajedno s Općinom Bed- 
njom, a stoji nas 85.000 kuna za pola 


M. Škvarić i Z. Mintas iz ZABA-e: Subvencije kamata za poduzetnike 


godine. Za one koji nisu upućeni u 
tu problematiku, radi ilustracije na- 
vodim da izrada samo jednog pro- 
jekta od strane ovlaštenih i stručnih 
agencija stoji od 80.000 do 150.000 
kuna, čemu treba dodati i troško- 
ve njihova angažmana i obrade, u 
iznosu 3 do 5 posto od vrijednosti 
dobivena iznosa. K tome, Projek- 
tno-razvojni ured je desetak mladih 
ljudi educirao za poslove oko kandi- 
diranja programa, čime smo dobili 
kvalitetnu mladu kadrovsku jezgru 
osposobljenu za jezik komuniciranja 
s europskim fondovima. 

Građani uvijek s interesom prate 
zahvate vezaneuzgradnju ipoboljša- 
nje komunalne, vodovodne, cestovne 
i druge infrastrukture, Koje biste za- 
bvate izdvojili kao kapitalne? 

- Podsjećam da je Grad Lepogla- 
va financirao gradnju grobne kuće i 
uređenje prilaza i okolice u Višnjici, 
u vrijednosti 650.000 kuna. Nadalje, 
lani smo počeli, a sada nastavljamo 
s programom modernizacije neraz- 
vrstanih cesta, čija je ukupna vrijed- 
nost 450.000 kuna. Nastavljaju se i 
radovi na gradnji nogostupa u Ža- 
rovnici, gdje je u suradnji sa ŽUC- 
om sagrađen kružni tok prometa. 

S ivanečkim distributerom vode 
Ivkomom sagrađen je vodovod u Ko- 
kotinjaku, saniran je vodoopskrbni 
sustav u Žarovnici, a riješena je i vo- 
doopskrba stanara Naselja, koji vodu 
dobivaju iz Šumija na Ivančici. Va- 
raždinski Varkom također dovršava 
radove na gradnji magistralnog vodo- 
voda iz pravca Doljana i Stažnjevca. 


Projekt odvodnje vrijedan 
je 90 milijuna kuna 

- Nismo zadovoljni tempom re- 
konstrukcija niskonaponske mreže. 
Nažalost, takvi radovi ne ovise o Gra- 
du, već o planovima Elektre. Puno 
smo radili s Hrvatskim cestama, pa 
je tako uređen prilaz Lepoglavi sa 
zapadne strane, a počelo je i uređenje 
nogostupa do Budima. Sa Županij- 
skom upravom za ceste krenuli smo u 
rješavanje problema cestovne odvod- 
nje i polaganje novog asfalta na svim 
županijskim cestama. Hrvatske vode 
i Hidroing nedavno su dovršili ure- 
denje potoka Ves do ulaza u Budim, 
a ureden mu je i tok kroz Poduzet- 
ničku zonu. Potok će ove godine biti 
uređen do Slivara, a tijekom obilaska 


terena sa stručnjacima iz Hrvatskih 
voda upozoreno je na kanalizaciju 
koju su mještani ,spojili“ na potok. 
Stoga će njegovo dalje uređenje kroz 
selo Ves biti moguće tek nakon rješa- 
vanja problema kanalizacije. 

A u kojoj je fazi kapitalni projekt 
odvodnje za podrutje Lepoglave? 

- Projekt odvodnje, čija se uku- 
pna vrijednost procjenjuje na 90 mi- 
lijuna kuna je završen, a iz Hrvatskih 
voda stigla nam je i potvrda glavnog 
projekta (građevinska dozvola). To 
je vrlo važno, jer nam omogućava 
kandidiranje na domaće i europske 
novčane fondove. Mi smo ga do- 
sad kandidirali Hrvatskim vodama, 
Ministarstvu regionalnog razvoja i 
europskom IPARD fondu, na tzv. 
Mjeru 301. Na taj je natječaj bilo 
kandidirano ukupno 67 projekata 
iz cijele Hrvatske. Na žalost, svi pro- 
jekti su poništeni! Smatramo da tu 
ipak nešto nije u redu. Naravno da se 
i Grad Lepoglava žalio na takvo rje- 
šenje, pa ćemo vidjeti kako će se na 
to očitovati mjerodavna agencija u 
Ministarstvu poljoprivrede. Uglav- 
nom, svi ključni projekti su pokre- 
nuti ili su spremni za kandidiranje 
na natječaje u onom trenutku kad 
oni budu objavljeni. 

Možete li izdvojiti najvažnije 
planirane komunalne zahvate u ovoj 
godini? 

- Ove godine najveći će se radovi 
izvoditi na gradnji raskrižja sa obi- 
laznice prema Stepinčevoj ulici, a 
riječ je o gradnji tzv. lijevog skreta- 
ča. Zatim, gradit će se nogostup od 
Vulišinca do Kameničkog Vrhovca, 
a izvodit će se i radovi na rješavanju 
nogostupa, kanalizacije i cestovne 
odvodnje na izlazu iz Kamenice. 
Usporedo će biti asfaltirane nerazvr- 
stane ceste iz lanjskog programa. Što 
se tiče budućeg asfaltiranja takvih 
pravaca, pozvat ćemo mjesne odbo- 
re da sami predlože prometnice čije 
im je asfaltiranje u prioritetu. Ako 
se s time slože i građani, Grad će im 
nakon potpisivanja ugovora poslati 
uplatnice kojima će svoju obvezu 
(15 posto u vrijednosti investicije) 
morati Gradu platiti u roku godine 
dana. Izvrše li građani svoju obvezu, 
Grad će izdvojiti ostalih 85 posto 
sredstava i prići asfaltiranju. Dakle, 
ubuduće se nerazvrstane ceste više 
neće financirati po dosadašnjem na- 

Etnokuća u Kameničkom Podgorju 

Ovom bih prilikom posebno zahvalio i župi Kamenici i Varaždinskoj 
biskupiji koje su na korištenje Gradu Lepoglavi dale staru klijet u Ka- 
meničkom Podgorju. Riječ je o sada zapuštenom objektu, ali etnološki 
vrijednom. Planiramo ga preurediti u etnokuću koja bi ujedno imala i svoju 
praktičnu vrijednost, jer bi se njome koristio Mjesni odbor za sastanke. 
Dakako, u njoj bi se mogli priređivati i neformalni skupovi, druženja, 
degustacije vina i slično. Pokraj kuće uredit ćemo i sadržaje za djecu, 
postaviti tobogan i ljuljačke. Želimo da kuća bude ukras toga kraja (ljr) 


čelu, pri čemu je Grad platio radove 
i onda od potpisnika ugovora često 
utjerivao dugove. 


Novi asfaltni ,tepisi“ 

- Nadalje, cesta kroz Lepoglavu 
ove će godine dobiti novi asfaltni 
»tepih“ a sanirat će se i županijska 
cesta od Botkovića prema Viletincu 
te u Donjoj Višnjici, od lipe prema 
Zlogonju. Elektri u Varaždinu po- 
slali smo prijedlog za rekonstruk- 
ciju NN-.mreža, jer to je preduvjet 
za postavljanje javne rasvjete. Pla- 
niramo gradnju javne rasvjete na 
potezu Donja Višnjica-Cari i u po- 
graničnom području Zlogonja, te 


u produžetku Trakošćanske ulice. 
Ove godine gradit će se i malonogo- 
metno igralište u Vesi Lepoglavskoj. 
Što se vodoopskrbe tiče, izrađen je 
projekt gradnje vodovoda na pote- 
zu Kameničko Podgorje-Bakšaji, za 
koji je dobivena građevinska dozvo- 
la. Projekt je za financiranje kandidi- 
ran Hrvatskim vodama. Očekujemo 
i završetak polaganja Varkomovog 
magistralnog vodovoda i završetak 
izrade projekata vodoopskrbe visin- 
ske zone, a sve to će omogućiti da se 
napokon krene u konačno rješavanje 
problema opskrbe vodom na cijelom 
potezu Lepoglave, od Čreta i Budi- 
ma do Purge i Očure. Od važnijih 


radova još bih istaknuo i tekuće ak- 
tivnosti na održavanju cesta, propu- 
sta, putova i druge infrastrukture. 

Sve su to skupa ulaganja. Iz kojih 
sredstava Grad Lepoglava financira 
prilično visok komunalni standard 
svojih građana? Poznato je da bi se 
većina tih troškova trebala namiriti 
iz komunalne naknade. 

- Priča o tome kako već osam godi- 
na uspijevamo financirati komunalni 
standard gradana, koji se neprestano 
povećava, zaslužuje još nekoliko re- 
čenica. Točno je, sve to trebalo bi se 
financirati iz komunalne naknade. 
Međutim, u gradskom proračunu na 
godinu se skupi samo 400.000 kuna 
iz uplata građana za komunalnu na- 
knadu. Kako da to bude dosta, kad 
istodobno samo za potrošenu struju 
u javnoj rasvjeti plaćamo 650.000 
kuna na godinu? Zimsko čišćenje sni- 
jega platili smo 700.000 kuna, a tomu 
treba dodati i troškove odvoza smeća 
s tzv. zelenih otoka i tekuće održa- 
vanje javne rasvjete, kao i čišćenje i 
održavanje zelenih površina. A sve to 
stoji između 2,5 do 3 milijuna kuna 
na godinu. Jasno je, dakle, da nedo- 
stajući novac moramo osigurati na 
drugi način, pa da komunalni stan- 
dard građana ne bi trpio, novac za 
javnu rasvjetu, čišćenje i drugo ,,pre- 
lijevamo“ iz drugih sredstava i potpo- 
ra. Komunalni doprinos i naknadu 
nismo povećavali osam godina! 

Uz gospodarske i infrastrukturne, 
nezaobilazni su i gradski društveni 
razvojni planovi. 

- Polazeći od mota da su nam 
ljudi na prvom mjestu, trudili smo 
se organizirati bogat i kvalitetan 
društveni i kulturni život, ispunjen 
raznim manifestacijama i sadržaji- 
ma. Sve bi ih bilo teško i nabrojiti, 
građani najbolje znaju da gotovo i 
nije bilo tjedna a da se u našem gra- 
du nije nešto događalo. Za to su uve- 
like zaslužne naše udruge i ustanove, 
a mi smo im se odužili tako da smo 
svima isplatili sve planirane potpore. 
Posebno bih želio podsjetiti na ve- 
lik uspjeh lepoglavskog čipkarstva, 
pri čemu je UNESCO našu čipku 
proglasio nematerijalnom  global- 
nom kulturnom baštinom. Veliko 
je to priznanje Lepoglavi koje nam 
u tom, kulturnom pogledu, daje za 
pravo da stasamo kao UNESCO-ov 
grad (ljr) 


8 Lepeglavski 


Obuka ruralnog stanov- 
ništva o provedbi IPARD 

i Leader programa 

LAG Sjeverozapad 
uzima zalet 

za utrku za 
EU-novcem 


Pod pokroviteljstvom Mini- 
starstva poljoprivrede, ribarstva 
i ruralnog razvoja, u lepoglav- 
skom Domu kulture održana je 
cjelodnevna obuka kojoj su, uz 
gradske čelnike i turističke radnike, 
nazočili i članovi Lokalne akcijske 
grupe Sjeverozapad i stanovnici 
ruralnih područja. Na obuci, koju 
su organizirali Hrvatski farmer, 
AgroCom Consult, Grad Lepoglava i 
TKIC, govorilo se o IPARD-u, novom 
pretpristupnom programu Europske 
unije za razdoblje od 2007. do 
2013. godine te o Leader projektu, 
kojim se razvitak ruralne zajednice 
želi ubrzati lokalnim partnerstvi- 
ma javnog i privatnog sektora. 

Na skupu je pobliže o novim 
programima govorio dipl. ing. 
Dalibor Georgievski iz AgroCom 
Consulta te naglasio da će se IPARD 
provoditi kroz tri strateška cilja. Oni 
se odnose na poboljšanje tržišne 
učinkovitosti, na pripremne radnje 
za provedbu poljoprivredno-oko- 
lišnih mjera i lokalnih strategija 
ruralnog razvitka te na razvitak 
gospodarstva ruralnih krajeva. 

- Riječ je o ciljevima oko kojih 
će se vrtjeti budućnost Hrvatske, 
jer će se kroz politiku Europskog 
poljoprivrednog fonda za ruralni 
razvitak Hrvatska morati pripre- 
miti na drukčiji način financiranja 
poljoprivrede i ruralnog razvit- 
ka — naglasio je Georgievski. 

Inače, treća mjera IPARD-a, 
koja se odnosi na razvoj ruralne 
ekonomije u sredinama koje 
imaju manje od 10.000 stanovnika, 
naročito je važna za Lepoglavu, 
jer po tom kriteriju stječe pravo 
kandidiranja svojih programa. 

U drugom dijelu edukacije, više 
je riječi bilo o programu Leader, koji 
glavni razvojni naglasak stavlja na 
lokalno stanovništvo i partnerstva 
privatnog i javnog sektora kroz 
lokalne akcijske grupe. Kao što je 
poznato, jedan takav LAG, Sjeveroza- 
pad, već je osnovan, a uz Lepoglavu, 
njegovi članovi su i Ivanec, Petrijanec, 
Klenovnik, Bednja, Cestica, Donja 
Voća, Maruševec, \inica, Vidovec i 
Sračinec. Prednost takve asocijacije 
leži u tome što će odabrani LAG-ovi s 
IPARD agencijom moći potpisati ugo- 
vor o financiranju troškove i provedbe 
projekata, pa se LAG-om Sjeveroza- 
pad stvaraju pretpostavke za prijavu 
projekata namijenjenih svim aspek- 
tima unapređenja života na selu. 


E POTICAJI Grad Lepoglava širokim spektrom poticaja pomaže poljoprivrednoj proizvodnji našega kraja 


Za okrupnjavanje zemljišta 
= 1.200 kuna po hektaru 


* Za odojke poticaji su 30 kuna po komadu, za zaklane brojlere dvije kune, za purane 15 kuna, za 
kravlje mlijeko 15 lipa, a za ovčje i kozje mlijeko 30 lipa po litri 


Grad Lepoglava širokim spektrom 
poticaja nastoji učinkovito pomoći 
oporavku i daljem razvoju poljopri- 
vredne proizvodnje u našemu kraju. 
Potvrđuje to i svojim ambicioznim 
Programom poticaja poljoprivrednoj 
proizvodnji i ruralnog razvoja, teme- 
ljem kojeg proizvodači mogu ostvari- 
ti jedan od brojnih poticaja. 

S obzirom na povećan broj OPG- 
a koji se poljoprivredom više ne bave 
kao dopunskim izvorom zarade, već 
im je to glavna djelatnost od koje 
žive, Grad Lepoglava svojim je poljo- 
privrednicima ove godine ponudio 
cijeli spektar poticaja. Zna li se da je 
samo lani broj krava na širem ivaneč- 
kom području smanjen za 200, dok je 
od početka 90-tih do danas ,nestalo“ 
oko 2.000 grla, može se reći da stimu- 
lativnim poticajima Lepoglava svojim 
proizvođačima dobacuje svojevrsni 
»pojas“ za spašavanje. 

- Kako bismo spasili krave i sto- 
čarstvo, ubuduće ćemo OPG-ima 
s 15 lipa subvencionirati baš svaku 
litru isporučena mlijeka. Za ovčje 
i kozje mlijeko isplaćivat ćemo 30 
lipa po litri. Za prvotelke vlasnicima 

Rodek: Dodjelom poticaja i Lepoglava nastojimo 
poljoprivrednicima pružiti učinkovitu potporu 


isplaćujemo 500 kuna po junici, a u 
stopostotnom iznosu pokrit ćemo 
i troškove umjetne oplodnje krava 
i krmača s 270, odnosno, 230 kuna 
po grlu — istaknuo je dr. veter. me- 
dicine Zorislav Rodek, predsjednik 
Gradskog vijeća. Subvencije su pred- 
viđene i za prodane purane, odojke i 
brojlere, uz uvjet klanja u ovlaštenoj 
klaonici. U tom slučaju proizvođači 


će moći dobiti 30 kuna subvencije za 
odojke, dvije kune za svakog brojlera 
i 15 kuna po purećem kljunu. Pro- 
izvođači jaja mogu dobit će 0,005 
kuna subvencije za svako isporučeno 
jaje. 

- Usto, Grad će OPG-ima s 25 
posto sufinancirati osiguranje stoke i 
nasada. Znali se da će se u osiguranje 
s istim udjelom uključiti Županija i 


država, to znači da bi OPG-i trebali 
snositi samo 25 troškova osiguranja, 
što bi im bila golema pomoć. U tije- 
ku su pregovori s osiguravajućim ku- 
ćama, jer pokušavamo doći do naj- 
povoljnije ponude - ističe Rodek. 
Budući da će, zbog zahtjeva EU, 
poljoprivrednici morati pohadati 
obrazovne tečajeve, Grad se obvezao 
da će svakom polazniku pokriti 50 
posto troškova. Takoder, OPG-ima 
će subvencionirati i nabavu voćnih 
sadnica i aromatična bilja, u visini 
25 posto njihove nabavne cijene. 
Tako će, primjerice, nabavu sadnice 
oraha pokrivati s25 kuna, borovnice 
s 10, trešnje, višnje i šljive s 8 kuna, 
kruške viljamovke 9 kuna itd. 
Okrupnjavanje zemljišta Grad 
je spreman subvencionirati sa čak 
1.200 kuna po hektaru, dok je za 
kapitalna ulaganja namijenio još 
50.000 kuna. Riječ je o poticajima za 
gradnju plastenika i staklenika, na- 
bavu strojeva i opreme, za punjenje 
i pakiranje mlijeka, hladnjača i sl. Za 
takve programe poticaje će OPG-i 
moći dobiti temeljem posebnog na- 


tječaja.(ljr) 


Lepoglavski poljoprivrednici okupili su se na predavanju o poticajima i zakonskoj regulativi 


Kako dobiti poticaje iz gradskog programa? 


*. O načinima 1 mogućnostima ostvarivanja s 
gradskih poticaja govorio je dr. vet. medic. Zo- 
rislav Rodek, predsjednik Gradskog vijeća 


O cijelom spektru pitanja zani- 
mljivim ratarima, vinogradarima, 
voćarima i obiteljskim poljoprivred- 
nim gospodarstvima razgovaralo se 
na skupu što su ga u lepoglavskom 
Domu kulture u ponedjeljak, 14. 
ožujka, organizirali Agroturistički 
klaster Lepoglave, Udruga ,Strojni 
prsten“ i Udruga vinogradara Klo- 


potec. Na početku skupa, okupljene 
je, u ime organizatora, pozdravio 
Tonko Županić, dopredsjednik kla- 
stera. 

Dr. veter. medic. Zorislav Ro- 
dek, predsjednik Gradskoga vijeća, 
okupljene je sudionike informirao 
o gradskom programu poticanja 
poljoprivredne proizvodnje i rural- 


Sudionike skupa pozdravio je dopredsjednik klastera Tonko Županić 


FOTO: ARHIV TKI 


S predavanja za lepoglavske 
poljoprivrednike u Domu kulture 


nog razvoja te ih uputio u načine i 
mogućnosti dobivanja poticaja za 
2011. godinu. Istaknuo je da sve in- 
formacije vezane uz program mogu 
dobiti na internetskoj stranici Grada 
www.lepoglava.hr ili direktno u 
gradskom Odjelu za gospodarstvo. 
Davor Brečak iz Hrvatske po- 
ljoprivredne komore upozorio je 
poljoprivrednike na obvezu poštiva- 
nja nove zakonske regulative koja se 
odnosi na tzv. višestruku suglasnost, 
Naturu 2000 te na upute o zaštiti bi- 
ljai uporabi zaštitnih sredstava kojih 
se proizvođači moraju pridržavati. 


D. Brečak: Bili veliki ili mali, za sve 
proizvođače vrijede propisi o zaštiti 
bilja i uporabi zaštitnih sredstava 


Posebno se osvrnuo i na Agronet, 
elektroničku aplikaciju za pomoć 
OPG-ima. 

U radu skupa sudjelovali su i 
predstavnici osiguravajućih kuća i 
specijaliziranih tvrtki, koji su poljo- 
privrednicima govorili o mogućno- 
stima osiguranja domaćih životinja, 
usjeva i nasada, preporučili im hi- 
bride za ovogodišnju sjetvu i pred- 
stavili prodajne programe sredstava 
za zaštitu bilja. Na pitanja sudionika 
odgovarali su i gradski čelnici, gra- 
donačelnik Škvarić i predsjednik 
Gradskog vijeća Rodek.(ljr) 


Stručni izlet: što Lepoglava može ponuditi posjetiteljima? 


FOTO: ARHIV TKIC 


Izlet je organiziran u cilju uvrštavanja ponude našega kraja u turističke aranžmane 


ŠTO NUDE NAŠI OPG-i U jednodnevnom stručnom obilasku lepoglavskog kraja 


Ponuda lepoglavskih OPG-a 
u turističkim aranžmanima 


. Svoju ponudu prezentirali su članovi Agroturističkog klastera 


U cilju proširenja turističke po- 
nude na širem području Lepoglave, 
Turistička agencija Sinergija u su- 
radnji je s Gradom Lepoglavom, Tu- 
rističkim društvom i Agro-turistič- 
kim klasterom u subotu, 22. siječnja, 
organizirala jednodnevni stručni 
izlet diljem našega kraja. 

- Kako bismo mogli izraditi turi- 
stičke paket aranžmane, potrebno je 
najprije upoznati se s cjelokupnom 
ponudom na terenu i s ljudima di- 
rektno uključenim u ponudu i pro- 
daju svojih proizvoda te im ukazati 
na eventualne nedostatke i dati im 


pokoju ideju i savjet. Naravno, sve to 
u cilju je kvalitativnog unapređenja 
ponude našega kraja. S obzirom na 
to da želimo na vrijeme plasirati tu- 
rističke programe na domaće i strano 
tržište, dio prezentirane ponude sva- 
kako ćemo uvrstiti u jednodnevne i 
višednevne aranžmane — izjavila je 
Nevenka Šoštar, voditeljica Poslov- 
nice TA Sinergija. 

Program je počeo projekcijom 
turističkog filma o Lepoglavi u 
Domu kulture, a potom su obitelj- 
ska poljoprivredna gospodarstva 
Murić, Butko i Mavrek, Udruga 


»Lepoglavski ahat“ Čipkarsko 
društvo Danica Brossler i Plani- 
narsko-alpinistički klub Lepoglava 
predstavili svoje proizvode i usluge. 
Nakon toga odrađena je i terenska 
edukacija, u sklopu koje su sudio- 
nici posjetili Zadrugu lepoglavske 
čipke, Etno kuću Štefanek, Galeriju 
Jamnić, Apartmane Eva, obiteljska 
poljoprivredna gospodarstva Ko- 
vač i Mavrek, Ugostiteljsko seljačko 
gospodarstvo Držaić i Ugostitelj- 
stvo Nec. 

To je bio tek dio turističke po- 
nude našega kraja koju su članice 


klastera prezentirale u svojim objek- 
tima i na način kakav je žele predsta- 
viti i budućim posjetiteljima. Ostali 
su, na žalost, nezainteresirani za 
ovakvu vrstu promidžbe. Budući da 
se izlet podudario s obilježavanjem 
Vincekova, Sinergija je sudionicima 
priredila prigodno iznenađenje: u 
Višnjici ih je dočekala živa glazba, 
domaćini su i ponudili kuhano vino, 
a svi su nazočili i tradicionalnoj ce- 
remoniji prvog obrezivanja trsja, ko- 
jim je obilježen početak ovogodišnje 
sezone vinogradarskih radova. (M. 
Marković) 


OBRAZOVANJE ZA RURALNI TURIZAM Na seminaru četrdesetak sudionika i iz Varaždinske županije 


Lepoglava potvrđuje 
status centra 
ruralnog turizma 


. Naseminaru se govorilo o organizaciji borav- 
ka gostiju na seljačkom gospodarstvu, o finan- 
cijskom poslovanju, razvitku, brendiranju, 
marketingu ruralne turističke destinacije... 


Pod pokroviteljstvom Ministar- 
stva turizma i Ministarstva poljopri- 
vrede, ribarstva i ruralnog razvoja te 
u organizaciji Kluba članova Selo i 
Hrvatskog farmera, Agroturističkog 
klastera Lepoglave, Turističke zajed- 
nice Sjeverno zagorje i Grada Lepo- 
glave, u petak i subotu, 1. i 2. travnja, 
održan je seminar pod nazivom ,Za 
razvoj ruralnih krajeva — obrazovanje 
za turizam na seljačkim gospodarstvi- 
ma i ruralni turizam“. U Gradskoj či- 
taonici u sklopu Doma kulture, gdje 
je skup održan, sudionike su pozdra- 
vili predsjednica uprave Hrvatskog 
farmera Dijana Katica i predsjednik 
Nadzornog odbora Kluba članova 
Selo Stjepan Cukor, dok je u ime 
domaćina, Grada Lepoglave, dobro- 
došlicu svima zaželio gradonačelnik 
Marijan Škvarić i istaknuo prednosti 


i potencijale Lepoglave u području 
razvoja turizma. 

Seminar je otvorila zamjenica 
varaždinskog župana mr. Blanka 
Glavica-Ječmenica i zaželjela pola- 
znicima puno uspjeha i pragmatič- 
nog znanja koja će nakon seminara 
moći primijeniti, s ciljem što boljeg 
iskorištavanja turističkih potencijala 
Varaždinske županije. 

Edukacija je organizirana u obli- 
ku stručnog predstavljanja sektora 
ruralnog turizma u Hrvatskoj te kao 
uvod u specifična znanja u područji- 
ma poticajnih mjera i propisa držav- 
ne i lokalne samouprave. Govorilo 
se i o organizaciji boravka gostiju na 
seljačkom gospodarstvu, pravnim i 
zakonskim okvirima rada turističkih 
seljačkih gospodarstava, o financij- 
skom poslovanju, razvitku, brendi- 


FOTO: B. TEŽAK 


Lepoglava je u zadnje dvije godine u razvitak ruralnog 
turizma uložila 250.000 kuna poticajnih sredstava 


ranju i marketingu ruralne turističke 
destinacije, korištenju paketa usluga 
na turističkim seljačkim gospodar- 
stvima, gastronomiji, kuharstvu i 
posluživanju hrane... 

U sklopu svog predavanja, gra- 
donačelnik Škvarić predstavio je 
Program poticanja poljoprivredne 
proizvodnje i ruralnog razvoja za 
2011. godinu. 

- U zadnje dvije godine Grad je 
u razvoj ruralnog turizma uložio 
250.000 kuna direktnih poticajnih 
sredstava. Što se ove godine tiče, 
poticaje u turizmu Grad će usmje- 
riti preko Agroturističkog klastera 
Lepoglave, čiji rad uvelike podržava 
upravo zbog činjenice što je glavni 
cilj njegova rada razvitak ruralnog 
turizma i poljoprivrede i to ujedinja- 
vanjem poljoprivredne i turističke 


ponude njegovih članova — poručio 
je gradonačelnik. 

Seminaru je prisustvovalo četr- 
desetak sudionika iz cijele Varaž- 
dinske županije, a najviše iz Lepo- 
glave i Ivanca. Svi sudionici dobili 
su korisna znanja koja će im uvelike 
pomoći u poboljšanju kvalitete rada 
i obogaćivanju vlastite ponude, a 
onima koji se još ne bave ruralnim 
turizmom, olakšat će početak rada 
i razvoj poslovanja u pravom smje- 
ru. Svim polaznicima na kraju je 
uručena potvrdnica za sudjelovanje 
i zbornik radova sa skupa. Predsjed- 
nik Agroturističkog klastera Slavko 
Štefičar zahvalio je organizatorima 
i predavačima te izrazio želju za 
daljom suradnjom i edukacijom na 
svim područjima razvoja ruralnog 
M. Marković 


turizma. 


= 
= 
E 
= | 
EZ 
ce 
a 
o 
= 
o 
u 


TURISTIČKA 
ZAJEDNICA 
SJEVERNO ZAGORJE 


Izabrani 
novi članovi 
Turističkog 
vijeća i NO 


Do članova TV-a 
i NO-a je razrije- 
šen, jer nisu bili 
izabrani u skladu 
snovim Zakonom 
o turističkim za- 


jednicama 


Turistička zajednica Sjever- 
no zagorje održala je svoju 3. 


sjedn 


icu Skupštine u četvrtak, 17. 


ožujka, u lepoglavskoj Grad- 
skoj vijećnici. Nakon usvajanja 


finan 
rada 
sjedn 


podsj 


dene 
turis 


cijskog izvješća i programa 
Za prošlu godinu, pred- 

ik TZ-a Marijan Škvarić 
etio je članove na prove- 
projekte i manifestacije 
ičkih društava Lepoglave i 


Ivanca tijekom protekle godine. 
Među ostalim, naglasio je da 


Izabrani su novi članovi 
Turističkog vijeća, 
operativnog tijela koje će 
ubuduće koordinarati radom 


71 Sj 


se u našim krajevima broj posje- 
titelja sve više povećava te pred- 


ložio 


da se o broju turista vodi 


evidencija. Kako se u Lepoglavi 
izrađuje Kalendar događanja za 
svaku godinu, Škvarić je zatražio 
da ubuduće sjednicama skupštine 
prisustvuju i voditelji turističkih 


društ 


odno 


čar, S 


Nadz 


ava, kako bi zajedno definira- 


li i imali uvid u sve manifestacije 
na području Lepoglave i Ivanca. 
Jedna od točaka dnevnog reda 


sila se na Odluku o razrješe- 


nju dosadašnjih članova Turistič- 
kog vijeća i Nadzornog odbora, jer 
nisu bili izabrani u skladu s novim 
Zakonom o turističkim zajednica- 
ma. Naime, temeljem toga zakona 
članovi Vijeća i NO-a mogu biti 
samo oni koji plaćaju članarinu. 
Tako su u novo Turističko 
vijeće izabrani Marica Štefi- 


tjepan Vresk, Nevenka 


Kihas Borovec i Slavko Štefičar 
iz Lepoglave te Dalibor Hranić, 
Branko Putarek, Ivan Čibarić 
Dejan Pintarić iz Ivanca. U 


orni odbor ušli su i Zlatko 


Bajsić i Katica Predak.(mm) 

PRIPREME ZA EU-FON- 
DOVE Održana je skup- 
ština Lokalne akcijske 
grupe Sjeverozapad 


Članovi LAG-a 
plaćat će 
članarinu 


U lepoglavskom Domu kul- 
ure održana je druga skupština 
Lokalne akcijske grupe Sjevero- 
zapad, grupacije koja okuplja 
jedanaest općina i gradova 
sjeverozapadne Hrvatske. Na 
Skupštini je prihvaćen Statut 
LAG-a i Poslovnik o njenu radu 
e Plan rada za ovu godinu. 
aglašeno je da se osnivanj 
LAG-a Sjeverozapad temelji na 
LEADER pristupu pokrenutom od 
strane EU, čiji je glavni cilj poti- 
canje ik a sredina. 

Podsjetimo, osim gradova 
za E LAG Sjevero- 


Mas to 


TD 


- Bednju, Gest, Donju Voću, 
Klenovnik, Maruševec, Petrijanec, 
Sračinec, Vidovec i Vinicu. Osim 
što su sve te sredine teritorijalno 
povezane, zajednički im je cilj 
unapređenje života i infrastruk- 
ture u ruralnim krajevima. 

Prva zadaća LAG-a bit će 
izrada strategije razvitka, koja 
je propisana smjernicama 
resornog ministarstva i Europske 
komisije. S obzirom na to da 
sU za sufinanciranje projekata 
i aktivnosti potrebna velika 
novčana sredstva, radi njihova 
namicanja svi će gradovi i općine 
- članovi LAG-a, plaćati mjesečnu 
članarinu. Ulaskom u EU našoj 
će se zemlji otvoriti strukturni i 
kohezijski fondovi, a EU pripremi- 
la je posebne natječaje kojim će 
LAG-ovima biti omogućen strogo 
namjenski novac iz fondova.(mm) 


Lepe 


KLASTER Agroturistički klaster Lepoglave održao je svoju prvu godišnju skupštinu 


Klaster “mlad", 
ali radom postiže 
zavidne rezultate 


U turističkom paketu nalazi se najbolje i 
najljepše što Lepoglava može ponuditi 


+ Slavko Štefičar: Glavne zadaće klastera i dalje će biti istraživanje tržišta, obrazovanje i promidžba 


— Jako je Agroturistički klaster 
Lepoglave još mlad, u prošlih godinu 
dana postigao je zavidne rezultate u 
svom radu. Uspješno se kandidirao 
na projekt Ministarstva gospodar- 
stva ,Klasteri — udruživanjem do 
uspjeha“ i dobio 60.000 kuna. Orga- 
nizirao je brojna predavanja i obra- 
zovne skupove, izdao je promidžbe- 
ni letak, dvojezični turistički vodič 
i kartu Lepoglave, a posebno veseli 
što su članovi klastera svoje proizvo- 
de uspjeli oblikovati i turističkom 
tržištu ponuditi kao izvorni lepo- 
glavski turistički paket. 

To je, govoreći na prvoj sjednici 
skupštine klastera o njegovu radu u 


prošloj godini, naglasio predsjednik 


Agroturistički 
klaster razvija 


FOTO: ARHIV TKIC 


Predavanje o razvitku destinacijskog turizma 
Slavko Štefičar. Kazao je također 
da je klaster poslovno povezan s 
Turističkom agencijom Sinergija, s 
kojom je dogovorena ponuda turi- 
stičkih paket-aranžmana za skupine 


posjetitelja i turista te kontinuirana 
promidžba klastera i njegovih čla- 
nova. 

- Usto, sufinanciramo i školova- 
nje jedne osobe za turističkog vodi- 


ča, a članovi su dobili pomoć u izra- 
di vlastiti promidžbenih materijala 
i poslovnih dokumenata. Tijekom 
ove godine glavne zadaće klastera 
bit će istraživanje tržišta, obrazova- 
nje i stručno usavršavanje njegovih 
članova te pojačane promidžbene i 
marketinške aktivnosti — dodao je 
Štefičar te naglasio važnost među- 
sobne suradnje članova klastera i nji- 
hov zajednički nastup na tržištu. 

U nastavku skupa nazočnima su 
predstavljeni karta Lepoglave i tu- 
ristički vodič na hrvatskom i engle- 
skom jeziku. Za članove Nadzornog 
odbora izabrani su Verica Dubove- 
čak, Josip Butko i Miljenko Župa- 
nić.(ljr) 


, spice“, ahat, umjetnička djela i delicije 


destinacijski turizam U lepoglavskom turističkom paketu 


. Upaketu su čipka, nakit od ahata, uporabni predmeti od komušine, umjetnička djela, vino i rakija 


Agroturistički klaster Lepoglave, 
koji okuplja 28 lokalnih zadruga, 
obiteljskih poljoprivrednih gospo- 
darstava i udruga, predstavio je le- 
poglavski turistički paket. Riječ je o 
paketu izvornih proizvoda i suvenira 
našega kraja, a na svečanosti otva- 
ranja poslovnice Turističke agencije 
Sinergija u Lepoglavi, predstavio ga je 
predsjednik klastera Slavko Štefičar: 


- U paketu se nalazi najbolje i 
najljepše čime se Lepoglava diči. 
To su lepoglavska čipka i uporabni 
predmeti ukrašeni čipkom, nakit i 
suveniri izrađeni od poludragulja 
ahata, uporabni predmeti od komu- 
šina, umjetnička djela lepoglavskih 
izvornih autora te razne vrste vina i 
rakije — naglasio je Štefičar. 

Turistički paket može se nabaviti 


u Sinergiji, koja je također članica 
klastera, a njena je zadaća kreiranje 
turističkih paket-aranžmana i pro- 
midžba Lepoglave kao prepoznat- 
ljivog kontinentalnog turističkog 
odredišta. 

Uočiotvaranja poslovnice, člano- 
vi klastera nazočili su predavanju o 
razvitku destinacijskog turizma, koje 
su održali gosti iz Vukovarsko-sri- 


jemske županije Zoran Šesto, suvla- 
snik prve destinacijske menadžment 
kompanije u Hrvatskoj i Tomislav 
Panenić, voditelj projekt IPA-e III 
c. Oni su domaćinima prenijeli vla- 
stita iskustva u razvitku takve vrste 
turizma te naglasili važnost kreira- 
nja cjelovite turističke ponude, koja 
obuhvaća sve proizvode i usluge ti- 
pične za jednu destinaciju. (ljr) 


VINARI Godišnja skupština Udruge vinogradara, vinara i voćara Klopotec 


Osposobljavanje za zvanje 


vinogradar-podrumar 


Na samo Vincekovo najaktivni- 
ja udruga vinara na našem području 
održala je svoju redovitu izvještajnu 
skupštinu. Članovi Udruge vinogra- 
dara, vinara i voćara Klopotec iz Le- 
poglave okupili su se u prostorijama 
Doma kulture u petak, 21. siječnja, 
gdje je predsjednik udruge Tonko 
Županić podnio izvješće o radu za 
proteklu godinu. Osim organizacije 
izložbi vina i stručnih predavanja i 
putovanja, u izvješću je posebno na- 
glašeno uključivanje udruge u Agro- 
turistički klaster, čija je svrha pove- 
zivanje poljoprivredne i turističke 
ponude na lepoglavskom području, 
što bi trebalo manifestirati razvojem 
i unapredenjem ruralnog turizma. 

U cijelu priču oko agroturizma 
uključilo se i nekoliko članova Udru- 


O radu u prošloj godini izvijestio je | 


predsjednik vinarske udruge Tonko Županić 


Obavljenoj jei stručno 
enološko ocjenjivanje 
vina, a ocijenjeno je 
76 vinskih uzoraka 


Vina je ocijenio enolog 
Miroslav Matovinović 


Klopotec je najaktivnija vinska udruga na području Lepoglave 


Kreće usavršavanje za zvanje vinogradar-podrumar 


ge koji su u tome prepoznali priliku 
za boljom vlastitom promidžbom i 
drugim marketinškim aktivnostima 
što ih nudi klaster. 

U sklopu Plana aktivnosti za ovu 
godinu, istaknuta je suradnja udru- 
ge s Pučkim otvorenim učilištem iz 
Krapine s kojim se kani organizirati 
stručno usavršavanje za zvanje vino- 
gradar-podrumar. 

Članovi udruge velik su interes 
pokazali i za interno ocjenjivanje 


vina koje je vodio enolog Miroslav 
Matovinović. Nakon stručne ocje- 
ne svih 76 dostavljenih uzoraka, 
prigodne poklone dobili su vlasnici 
četiriju zlatnih vina. 

Za razliku od lanjskog ocjenji- 
vanja, koje je pokazalo puno bolju 
kakvoću vina naših podrumara iz 
berbe 2009., ove godine odbijena 
je čak četvrtina uzoraka, a to govori 
ili o lošijoj berbi ili o lošijem podru- 
marstvu.(mm) 


Lepo 


PRORAČUN Program gradnje objekata i uređaja komunalne infrastrukture 


Za infrastrukturu - 
5,46 milijuna kuna 

* Zakapitalni program odvodnje planirano je 1,32 milijuna kuna, u što su uključeni sali Pie 


Najviše novca, blizu 5,5 mili- 
juna kuna, namijenjeno je gradnji 
objekata i uređaja komunalne infra- 
strukture. Od toga je 400.000 kuna 
rezervirano za modernizaciju i re- 
konstrukciju nerazvrstanih cesta. 

Za javne površine namijenjeno je 
daljih 980.000 kuna (za nogostupe i 
parkirališta u Lepoglavi, Varaždin- 
skoj ulici i Ulici A. Stepinca, za ure- 
đenje i obnovu priključka pješačkih 
staza Stepinčeve ulice i državne ce- 
ste D35, za uređenje gradskog parka, 
gradnju nogostupa Kelemeni-Kapu- 


stići te za gradnju nogostupa od ro- 
tora prema školi u Žarovnici). Na- 
dalje, 30.000 kuna osigurano je za 
gradnju pristupne ceste kod groblja 
u Kamenici, dok je 370.000 kuna re- 
zervirano za proširenje javne rasvjete 
u mjesnim odborima, rekonstrukci- 
ju NN-mreže u Trakošćanskoj ulici 
i Donjoj Višnjici, s gradnjom javne 
rasvjete. Za opskrbu pitkom vodom 
osigurano je 550.000 kuna i to za 
gradnju kapitalnih vodoopskrbnih 
građevina od strane Ivkoma i Var- 
koma. 


Za kapitalni program odvodnje 
planiranoje 1,32 milijuna kuna, u što 
je uključena izrada projekta i izvode- 
nje radova u Kamenici. Projektima u 
poduzetničkoj zoni namijenjeno je 
570.000 kuna, Stambeno poslovnoj 
zoni Centar daljih 100.000 kuna, 
uređenju deponija građevinskog ma- 
terijala i reciklažnog dvorišta 20.000 
kuna, a programu gradnje i održa- 
vanja sportskih objekata 350.000 
kuna. Među ostalim ulaganjima, 
50.000 kuna planirano je za sanaciju 
divljih smetlišta, 100.000 za sanaci- 


ju klizišta, 50.000 kuna za uređenje 
autobusnih ugibališta, 200.000 za 
održavanje poslovnih zgrada. Za in- 
vesticijsko održavanje groblja nami- 
jenjeno je 50.000 kuna, za gradnju 
i rekonstrukciju cesta u suradnji sa 
ŽUC-om 100.000 kuna, isto toliko 
i za sređivanje zemljišnih knjiga, za 
gradnju mostova 50.000 kuna itd. 

Dio novca za sve to osigurat će se 
iz gradskog proračuna, dok se osta- 
tak planira dobiti iz raznih fondo- 
va, ministarstava, ŽUC-a i drugih 
izvora. 


VODOOPSKRBA 
Hrvatsko i europsko 
zakonodavstvo nalaže 


Svi vodovodi 
moraju biti 
uključeni u 
sustav javne 
vodoopskrbe 


Na sastanku Uprave Varkoma i 
gradonačelnika Marijana Škvarića u 
ponedjeljak, 7. veljače, razgovaralo 
se o programima i projektima koji 
će se provesti na području Lepo- 


glave tijekom ove godine. Poseban 
naglasak bio na lokalnim vodovodi- 
ma koji su prema Zakonu o vodama 
ilegalni, a zakonska je obveza Grada 
da osigura legalni priključak vode 

i da sve takve vodovode uključi u 
sustav javne vodoopskrbe preko 
legalnih distributera vode. 

- Grad se ne želi naći u situaciji 
da mora preko noći ukinuti lokalne 
vodovode, već želimo građanima 
osigurati alternativu, a onda je na 
njima da se priključe. U Varaždinskoj 
županiji jedino Lepoglava ima najve- 
ći broj lokalnih vodovoda, čak njih 18 
na koje se Varkomov vod ne može 
direktno priključiti zbog dotrajalosti 
cijevi. Nužno je da se pridržavamo 
zakonskih okvira, jer europski propisi 
ne poznaju institut lokalnih vodovo- 
da - izjavio je gradonačelnik Marijan 
Škvarić. Prema Zakonu o vodama, 
legalni dobavljač vode mora imati 
riješenu svu potrebnu infrastrukturu, 
kaptažu s dvije nepropusne komore, 
ogradu pod ključem i mikrobiološku 
analizu vode na dnevnoj razini, što 
naši lokalni vodovodi nemaju.(mm) 


ODLUKA O KOMUNALNOM REDU Proljetna vegetacija je ,krenula“, 
pa komunalni redar upozorava na obveze vlasnika i korisnika zemljišta 


Vlasnici moraju čistiti i održavati 
zemljišta uz nerazvrstane ceste 


* Vlasnicikućaza odmormoraju plaćati porezu iznosu 6 kuna po kvadratu 


Temeljem Odluke o komunal- 
nom redu, vlasnici obradivog po- 
ljoprivrednog zemljišta dužni su 
održavati i uređivati živice na način 
da spriječe njihovo širenje na su- 
sjedno obradivo i putno zemljište 
te prerastanje živice na visinu iznad 
0,80 metara. Usto, korisnici tih ze- 
mljišta moraju održavati međe tako 
da budu vidljivo označene, čiste od 
korova i da ne ometaju provedbu 
agrotehničkih zahvata. 

Kad se radi o nerazvrstanim ce- 
stama, građani moraju znati da je 
radi njihove zaštite te radi nesme- 
tanog i sigurnog odvijanja prometa, 
zabranjeno privremeno ili stalno za- 
uzimati cestu bez suglasnosti Jedin- 
stvenog upravnog odjela Grada. Na 
tim cestama nije dopušteno izvoditi 
ni bilo kakve druge radove, uklanja- 
ti, premještati, zaklanjati ili ošteći- 
vati prometne znakove. Zabranjen 


je i istovar građevinskog materijala i 
nanošenje blata na kolnik. 

Jedna od obveza kojih se vlasnici 
zemljišta uz nerazvrstane ceste često 


ne pridržavaju jesu čišćenje i održa- 
vanje odvodnih jaraka i pješačkih 
staza. Primijećeno je da vlasnici ne 
kose travu, ne produbljuju jarke i ne 
odvoze mulj. 

Nadalje, Odlukom o gradskim 
porezima propisano je da porez na 
kuće za odmor koje se nalaze na 
području grada, plaćaju pravne i 
fizičke osobe koje su njihovi vla- 


snici. Kućom za odmor smatra se 
svaka zgrada ili dio zgrade koji se 
koristi povremeno ili sezonski, dok 
se gospodarske zgrade koje služe za 
smještaj poljoprivrednih strojeva i 
drugih pribora ne smatraju kućom 
za odmor. 

Porez na kuće za odmor plaća se 
u iznosu od 6 kuna za četvorni metar 
korisne površine, a prijavu potreb- 
nih podataka obveznici poreza mo- 
raju dostaviti nadležnom poreznom 
tijelu ili komunalnom redaru Grada 
Lepoglave. 

Program održavanja 
komunalne infrastrukture 


2,4 mil. kuna 
za komunal 


Za Program održavanja 
komunalne infrastrukture iz 
gradskog će se proračuna u 2011. 
godini izdvojiti 2.407.000 kuna 
od čega će se putem komunalne 
naknade, šumskog doprinosa i 
eksploatiranja mineralnih sirovina 
ostvariti prihod od 980.000 kuna, 
a razlika će se osigurati vlastitim 
sredstvima u sklopu proračuna. 

Po stavkama, ukupan iznos 
će se raspodijeliti na čišćenje i 
održavanje javnih i zelenih površina 
u iznosu od 350.000 kuna, a za 
zbrinjavanje staklene ambalaže 
20.000 kuna. Održavanje javne 
rasvjete koštat će 150.000 kuna, 

a potrošnja energije za javnu 
rasvjetu “teška" je 700.000 kuna. 

Ovisno o snijegu u 2011. 
godini, za zimsko održavanje ulica i 
cesta planiran je iznos od 300.000 
kuna, dok će se za uređenje 
vodotokova izdvojiti 100.000 
kuna, od čega će na uređenje 
korita u Sestrancu otpasti 60.000 
kuna, a na radove na uređenju 
ostalih vodotokova 40.000 kuna. 

Ove godine najveći iznos 
namijenjen je održavanju nerazvr- 
stanih cesta - 787.000 a Tekuće 
održavanje nerazvrstanih cesta 
obuhvaća odvodnju, profiliranje 
kolnika, šljunčanje, prometnu 
signalizaciju, održavanje bankina, 
odvodnju atmosferskih voda, či- 
šćenje kanala u naseljima, čišćenje 
raslinja i rušenje stabala. Progra- 
mom tekućeg održavanja predviđe- 
no je da nasipavanje makadamskih 
cesta kamenim materijalom raznih 
frakcija građani sufinanciraju sa 
100 og Za uređenje šumskih 
putova izdvojiti će se 15.000 kuna. 


Uređeno korito potoka Ves 
Uređeno je više 

od pola kilometra 
zapuštena potoka 


Radnici varaždinskoga Hidroinga 
proveli su radove na tehničkom 
čišćenju i uređivanju potoka Ves. 

fihovo izvođenje financirale su 
Hrvatske vode, a radovi su izvedeni 
na 550 metara dugom potezu od 
Poduzetničke zone i državne ceste 
D35 do ulaska u Budim. Uređivanje 
potoka počelo je još lani, kada se 
dio njegova korita morao premje- 
stiti i iznova iskopati, jer je svojim 
nezgodnim tokom kroz Poduzet- 
ničku zonu onemogućio formiranje 
pravilnih parcela. Novom fazom 
radova zadovoljni su i mještani, 


jer je korito toga bujičnog potoka 


dotad bilo vrlo zapušteno, pa je 
kod obilnijih kiša prijetilo njegovo 
izlijevanje i poplavljivanje njiva.(ljr) 

KAPELICA SV. JURJA U PURGI 


Uređuje se okoliš, a 
u planu je i novi krov 


Početkom travnja djelatnici zapos 


Njen okoliš je, naime, godinama bio za 
izgled tog zanimljivog arhitektonskog i 


Nakon čišćenja, okoliš kapelice će se odgovarajuće hortikulturno 
urediti, pa će tako ljepša dočekivati grupe posjetitelja što je često 


pohode. Završetak radova je predviđen 


eni u programu javnih 
radova počeli su uređivati prilaz i okoliš kapelice sv. Jurja u Purgi. 
pušten, što je narušavalo 


kapelici biti misa. U narednom razdobl 


e 


ju planira se i postavlja- 
nje željeznih vrata i popravak krovišta koje prokišnjava.[mm) 


umjetničkog dragulja. 


do 1. svibnja, kada će u 


Pi 


S ug Pr PV RA 
Radove obavljaju djelatnici zaposleni u programu javnih radova U 


ređuje se okoliš kapelice sv. Jurja u Purgi 


- 

FAŠNIK | ove je godine 
Lepoglavom 
prodefilirala 
vesela maski- 
rana povorka 


Tradicionalna fašnička povor- 
ka okupila je u nedjelju, 6. ožujka, 
mnoštvo najneobičnijih maski koje 
su prodefilirale Lepoglavom. Ispred 
Stare ciglane krabulje su se najprije 
okrijepile kuhanim vinom, a onda 
su se polako uputile prema centru, 
gdje su se povorci priključili mališa- 
ni Dječjeg vrtića i nekoliko maski- 
ranih skupina Osnovne škole Ante 
Starčevića. 


4 Li e O e 
Fašnik je glavom platio i za 
derutne lepoglavske zgrade 


. U centru su se povorci pridružili maskirani vrtićki mališani i lepoglavski učenici 


U pokladnoj povorci koju je pred- E 


vodila Limena glazba, moglo se vi- 
djeti mnoštvo veselih /afri - pingvina, 
Štrumpfova, lovaca, gavrana, neander- 
talaca, pćelica...Nakon što su prodefili- 
rale centrom, okupile su se na zadnjoj 
»stanici“ — terasi Restorana Ivančice, 
gdje je bio organiziran doček i pred- 
stavljanje maskiranih skupina. 

Nakon što je glavnom ceremoni- 
jal-meštru gradonačelnik M. Škvarić 


Originalne ,,Gavranice“ iz SDP-ova Foruma žena ideju za svoje 
maske našle su u povijesnim simbolima Lepoglave 


FOTO: B. TEŽAK 


predao ključ gradske blagajne, a maš- 
kare odmah potom proglasile Faš- 
ničku Republiku i zavladale gradom, 
počelo je glavno veselje. Smiješnim 
kostimima i nastupima mnoštvo 
okupljenih građana razveselili su 
mališani iz Dječjeg vrtića i osnov- 
noškolci, a dječja folklorna skupi- 
na iz KUD-a Golubovec iz Novog 


eseli dječji ples razgalio je srca brojnih promatrača 


Golubovca otpjevala je i prigodnu 
pjesmu. ,Prvi ljudi“ iz Donje Voće, 
maskirani u vindijske neandertalce, 
nasmijali su prisutne svojim plesom 
i originalnim maskama. 

Na kraju je slijedio vrhunac maš- 
karećih zabava, a to je spaljivanje 
Fašnika. A taj je ove godine bio kriv 
za sve - za veliku nezaposlenost, za 


zaposlene koji mjesecima ne primaju 


plaću, ali i za sve zapuštene objekte u 
Lepoglavi koji su u derutnom stanju 
te predstavljaju opasnost za prola- 
znike. Nakon spaljivanja Fašnika, 
maškare su se osladile krafnama i ča- 
jem, a zagrijao ih je u gulaš i još više, 
tradicionalni veseli ples pod maska- 
ma.(M. Marković) 


FOTO: ARHIV TKIC 


iLepegi 


JUBILEJ Odred izviđača Lepoglave obilježio je 55. obljetnicu rada 


Od 1955. do danas 
kroz Odred je proslo 


500 članova! 


* Djeca slijede pozitivan primjer roditelja i sama postaju izvidači; 
Sasa Mađar kaže da je, po tati i mami, izvidačica — od rodenja 


Betlehemskog 
svjetla mira u Beču te njegovo pre- 
nošenje u Zagrebačku i varaždinsku 
katedralu, a potom i u crkve ivaneč- 
koga kraja, tek je jedna u nizu zadnjih 
zimskih aktivnosti Odreda izviđača 
Lepoglave. A među brojne aktiv- 
nosti valja ubrojiti i sudjelovanje na 
susretima brđana u Jastrebarskom i u 
Puli, na Orijentacijskom izviđačkom 
natjecanju u Fužinama, humanitarnu 
akciju za bolesnog dječaka Tihomira 
Kudeljnjaka iz Višnjice i još mnoš- 
tvo drugih, kojima smo obilježili 55. 
obljetnicu svoga rada. 

To su, među ostalim, na godišnjoj 
skupštini Odreda izviđača Lepo- 
glave istaknuli načelnica i starješina 
Odreda izviđača Tanja Jurić i Zlatan 
Mošmondor. 

- Tijekom prošlih 55 godina kroz 
naš je odred prošlo blizu 3.500 čla- 


Preuzimanje 


ih na druženje i pozitivne vrijednosti 
nova! Sudjelovanjem na logorova- 
njima, zimovanjima, na državnim i 
međunarodnim susretima, u izviđač- 
kim akcijama i zborovanjima, proba- 
li smo sve ljepote izviđačkog života 


maj 7 ski: ra e ra 
Stariji izviđači prenose mladima iskustva i potiću 


FOTO: ARHIV IZVIĐAČA 


i druženja i sklopili prijateljstva za 
cijeli život — istaknuli su govornici. 
Stariji izviđači iskustva prenose na 
mlađe, poletarce, a čest je slučaj da 
djeca postaju izviđači slijedeći pri- 


Sa svečanosti lepoglavskih izviđača 


Primjereni članovi 


Primjerenim članovima Odreda 
proglašeni su Saša Mađar, Ivan 
Perković, Darija Špac, Patricija 
Ferek, Eduard Ferek i Mihaela Kreš 
iz Družine Hijavata, zatim, Antonio 
Špac, Mira Anđeli Danijela Paska 
iz Družine Javor te Valnea Štefanek i 
Lukrecija Kučar iz Družine Cumulus. 
Iz Kluba brđana Zlatorog, primjere- 
ni članovi su Jadranka Mošmondor, 
Valerijan Špičko, Silvija Mađar, 
Gordana Varga i Marica Oreški. 


mjer svojih roditelja. Stoga i ne čudi 
što Saša Mađar iz izviđačke družine 
Hijavata, čiji su roditelji Silvija i Da- 
vor dugogodišnji članovi Odreda, 
tvrdi da je izviđačica — od rođenja. 
Najveću potporu za svoj rad le- 


poglavski izviđači danas dobivaju iz 
gradskog proračuna, a nešto pomoći 
dobivaju od malobrojnih sponzora. 
Unatoč tome, u radu ne posustaju, 
a dokaz tome su deseci natjecanja i 
susreta u kojima sudjeluju širom Hr- 
vatske, dok mnoge i sami priređuju, 
nastojeći njima potaknuti interes 
djece za prirodu i ekologiju. 

Tako su sudjelovali na 9. smotri 
Saveza izviđača Hrvatske, na Igrama 
poletaraca, na natjecanjima za mla- 
đe izviđače, na raznim seminarima. 
Ponose se i uključivanjem u inter- 
netsku akciju Svjetskog izvidačkog 
pokreta JOTA/JOTI, na kojoj su 
ostvarili 360 kontakata s izviđačima 
iz cijeloga svijeta. Takvi kontakti i 
putovanja, ističu članovi lepoglav- 
skog Odreda, obogatili su im život 
neizbrisivim uspomenama i prija- 
teljstvima. 


8. ZLATOROG KUP 


Veliko izviđačko 
natjecanje okupilo 250 


sudionika iz cijele Hrvatske 


* Izvidačiiplaninke 2. družine ,Javor“ natjecali 


su se izvan konkurencije i osvojili prvo mjesto 


Odred izviđača Lepoglava ove 
godine je organizirao natjecanje za 
mlađu kategoriju izviđača i planinki 
(od 12 do 15 godina), u sastavu lige 
Saveza izviđača Hrvatske. Zlatorog 
kup je natjecanje koje odred orga- 
nizira od 1993., a proljetos je bio 
rekordan po broju ekipa-sudionika. 
Sudjelovalo je 250-ak članova, od 


kojih 220 natjecatelja svrstanih u 40 
ekipa. Na natjecanju su sudjelovali 
članovi iz 24 jedinice iz cijele Hr- 
vatske, a posjetili su ih i predstavnici 
Saveza izviđača Hrvatske. 

Natjecanje je otvorio načelnik 
SIH-a Edi Perić, dok se na zatvaranju 
natjecateljima obratio dogradonačel- 


nik Alojz Gredelj i najboljima uručio 


Na Zlatorog kupu se okupilo 250 izviđača iz cijele Hrvatske 


FOTO: ARHIV OI 


Izviđačka prijateljstva nerijetko su prijateljstva za cijeli život 


pehare za prva tri osvojena mjesta. 


Članovi lepoglavskog odreda kvalitet- 


no su odradili akciju, prije svega istra- 
Živači i brđani, a izviđači i planinke 2. 


družine ,Javor“ natjecali su se izvan 
konkurencije i osvojili prvo mjesto 

Izviđači su uputili čestitke svim 
natjecateljima 8. Zlatorog kupa i 
zahvalili ravnatelju Osnovne škole 
Ratku Iomiću i - svakako - kuharici 
Zvjezdani Bos, koji su im pomogli 
kvalitetno odraditi vrlo zahtjevnu 
izviđačku akciju. U sklopu Zlatorog 
kupa provedena je i humanitarno- 
solidarna akcija ,Pronađimo Japan 
u srcu“, pri čemu su svi članovi kupa 
sakupljali priloge za pomoć Japanu. 
Skupljeno je 1.080 kuna, a novac je 
Odred izviđača Lepoglava uplatio 
na račun Hrvatskog Crvenog križa. 
Osim priloga, ekipe su nacrtale i na- 
pisale pisma podrške za djecu u Japa- 
nu, koja su, s ostalim pismima pot- 
pore, u Japan poslana posredstvom 
Saveza izviđača Hrvatske. 

PROGRAM 
RASPODJELE 
SREDSTAVA ZA 
SOCIJALNU SKRB 


Više od 
milijun kuna 
socijalnoj skrbi 


U Programu raspodjele 
sredstava za potrebe socijalne 
skrbi za 2011. godinu izdvo- 
jitće se 1,14 milijuna kuna. 
Programom socijalne skrbi 
osigurava se i ostvaruje pomoć 
za podmirenje osnovnih životnih 
potreba socijalno ugroženim, 
nemoćnim i drugim osobama 
koje ih same, ili uz pomoć članova 
obitelji zbog nepovoljnih osobnih, 
gospodarskih, socijalnih i drugih 
okolnosti, ne mogu zadovoljiti. 

Za troškove stanovanja (naja- 
mnina, voda, ogrjev, električna 
energija, odvoz smeća, komunal- 


na naknada i naknada za uređenje 


voda) izdvojit će se 130.000 
kuna, a za 50% sufinanciranja 
troškova prehrane učenika u 
osnovnim školama 40.000 kuna. 
Troškove prijevoza učenicima 
srednjih škola Grad će subven- 
cionirati sa 460.000 kuna, dok 
će za prehranu dojenčadi do 
pola godine starosti izdvojiti još 
35.000 kuna. Za prigodne božićne 
novčane darove svim umirovljeni- 
cima s prebivalištem na području 
grada Lepoglave, koji primaju 
mirovinu manju od 1.500 kuna, 
planiran je iznos od 50.000 kuna. 
Za jednokratne i ostale pomoći 
samcima i obiteljima (u slučaju 
bolesti, elementarnih nepogoda 
i drugih nevolja, za pogrebe i sl.) 
namijenjeno je 150.000 kuna, a za 
božićne poklone djeci iz socijalnog 
programa te djeci nezaposlenih 
roditelja 20.000 kuna. Za opre- 
manje novorođenčadi planirano 
je 110.000 kuna, a u proračun je 
uvršten i iznos od 75.000 kuna za 
ogrjev siromašnima, koji se do- 
Značava iz županijskog proračuna. 
Za potpore za poboljšanje 
stambenih uvjeta (projekt 
sanitarni čvor u svaku kuću, 
participacije u zdravstvu) 
planirano je 50.000 kuna, dok 
je za gerontološku skrb, koja se 
provodi u suradnji s Crvenim 
križem, osigurano 25.000 kuna. 


oz) 


SAJAM UDRUGA Skroman posjet 1. sajmu udruga 2011. 


Građane ne 
zanima rad u 
udrugama? 


* Tatjana Jurić: Nase su udruge, djelujući godinama, postigle u svom radu zavidnu kvalitetu, a cilj 
sajma bio je potaknuti građane da im se pridruže 


U organizaciji Savjeta mladih i 
pod pokroviteljstvom Grada Lepo- 
glave i TKIC-a, u subotu je, 5. ožuj- 
ka, u Domu kulture održan Sajam 
udruga 2011. 

Od trideset udruga koje djelu- 
ju na našem području, sajmu ih se 
odazvalo pola te predstavilo svoje 
programe i aktivnosti. 


Unatoč lijepom danu i viken- 
du, sajmu se odazvao skroman broj 
građana, što je pokazatelj da su ne- 
zainteresirani za uključivanje u rad 
lokalnih udruga. 

- Sajam je bio prva manifesta- 
cija takvog tipa, na kojoj su priliku 
za predstavljanje imale sve lokalne 
udruge. Željeli smo ujedno pota- 

Na sajmu je svoju ponudu predstavilo petuzestak udruga 


knuti mladež i građane svih dobnih 
skupina da im se pridruže, to više 
što su naše udruge, djelujući i ,ka- 
leći“ se godinama, postigle u svom 
radu zavidnu kvalitetu — objasnila 
je Tatjana Jurić, predsjednica Savjeta 
mladih. 

Sajam su otvorili zamjenik gra- 


donačelnika Alojz Gredelj i zamje- 


nik predsjednice Savjeta mladih 
Krunoslav Jakopiček, a sudionike je 
nešto kasnije obišao i gradonačelnik 
Marijan Škvarić. 

Građanima koji se tijekom godi- 
ne žele uključiti u rad udruga, na ras- 
polaganju je popis sudionika sajma 
sa svim informacijama i kontaktima. 
(M. Marković) 


Manje sredstava za udruge u 2011. godini 


U 2011. godini za realizaciju 
Programa u vatrogastvu, civilnoj 
zaštiti, javnom informiranju, udru- 
ga gradana i političkih stranaka iz 
gradskog će se proračuna izdvojiti 
1.645.200,00 kuna. 

Najveći iznos, onaj za potrebe 
funkcioniranja Vatrogasne zajedni- 
ce Grada Lepoglave i tri dobrovolj- 
na vatrogasna društva (Lepoglava, 


Kamenica, Višnjica), a u skladu sa 
Zakonom o vatrogastvu i Zakonom 
o protupožarnoj zaštiti planirano je 
750.000 kuna od kojih na materijal- 
no poslovanje Vatrogasne zajednice i 
za troškove poslovanja DVD-a otpa- 
da 450.000 kuna, a za ostale projekte 
razvoja DVD-a (kupnju zemljišta, 
nabavka vozila, uređenja vatrogasnih 


domova) ide 300.000 kuna. Sveuku- 


pno će za vatrogastvo iznos biti veći 
od lanjske godine za 169.000 kuna. 

Za civilnu zaštitu osigurano je 
20.000 kuna, a za Crveni križ, su- 
kladno Zakonu o Hrvatskom Cr- 
venom križu, 79.000 kuna. Gorskoj 
službi spašavanja namijenjeno je 
10.000 kuna. 

Za rad političkih stranaka na 
gradskom području izdvaja sekao i u 


RIJEŠITE SE. SE 
ORUŽJA 


BEZ SANKCIJA 


KVUČINITE ŽIVOTE 
SIGURNIJIMA 


Nazovite 192 


SPRIJEČIMO TRAGEDIJE Akcija Manje oružja Rafe lanata: ina području 
Lepoglave 


Vratite oružje i streljivo bez sankcija 


U provođenje akcije MUP-a 
Riješite se oružja bez sankcija i uči- 
nite svoj život sigurnijim aktivno se 


uključilo i Vijeće za prevenciju Gra- 
da Lepoglave. 

U četvrtak, 14. travnja, u središtu 
grada je u suradnji sa službenicima 
PU varaždinske postavljen infor- 
mativni punkt s ciljem upoznavanja 


javnosti o tome kako izgledaju min- 
sko-eksplozivne naprave. Građani- 
ma su podijeljeni i prigodni promo- 
materijali s pozivom da bez straha i 
ikakvih posljedica policiji predaju 
ilegalno oružje, streljivo ili minsko— 
eksplozivna sredstva. 

Također, građani koji takvo što 


drže kod kuće, pozvani su da oružje, 


streljivo i naprave ne donose sami u 
prostorije policije, kako ne bi došlo 
do njihovog aktiviranja i ozljeđiva- 
nja, već da o tome obavijeste policiju 
na broj 192. Ona će, uz zajamčenu 
diskreciju, na kućnu adresu uputi- 
ti stručne i osposobljene policijski 
službenike u civilu koji će ih preu- 
zeti. 

2010. godini 91.200 kuna, a300.000 
kuna bit će izdvojeno za potrebe 
promidžbe i javnog informiranja te 
za rad i projekte Turističkog društva 
Lepoglave. Turistički projekti tako 
će imati duplo više sredstava nego u 
2010. godini. 

Udrugama su sredstva za rad 
smanjena, s lanjskih 604.000 na 
470.000 kuna. 


PROGRAM 
RAZVITKA 
VATROGASTVA 


Vatrogasni 
centar u 
Lepoglavi 


Grad Lepoglava utvrdio je 
dugoročni program razvitka 
vatrogastva na svom području. 
Njegove najvažnije odrednice su 
gradnja vatrogasnog centra u 
Lepoglavi, rušenje starog i grad- 
nja novog vatrogasnog doma 
u Kamenici i nabavka potrebne 
opreme te uređenje postojećeg 
vatrogasnog doma na Višnjici, 
uz nabavku navalnog vozila. 

- U sve to potrebno je uložiti 
oko 10 milijuna kuna, a sredstva 
kanimo dobiti iz više izvora. 

Dio novca osigurat ćemo u 
gradskom proračunu, dio ćemo 
zatražiti od ministarstava, a 
projekte za kapitalna ulaganja 
kandidirat ćemo na fondove 
Europske unije — poručio je 
gradonačelnik Škvarić. 

Temeljem utvrđivanja 
dugoročnih potreba za 
kvalitetan razvitak vatroga- 
stva na području Lepoglave, 
izradit će se akcijski plan s 
detaljnijim ,hodogramom“ 
rokova i aktivnosti.(mm) 


Lepo 


VATROGASNA ZAJEDNICA Održana je 18. godišnja izvještajna skupština VZ-a 


Vatrogasne postrojbe 
intervenirale 62 puta 


La 


. U planu VZ-a za ovu godinu istiće se da će vatrogasci pažnju posveti- 
ti donošenju srednjoročnog plana razvoja vatrogastva, omasovljavanju 
članstva DVD-a i radu s mladima 


Vatrogasna zajednica Grada Le- 
poglave održala je u petak, 1. trav- 
nja, svoju 18. izvještajnu godišnju 
skupštinu. 

Prilikom uobičajenog  izvješta- 


vanja o radu u protekloj godini 
istaknuto je aktivno operativno dje- 
lovanje vatrogasnih postrojbi. Tako 
su lani vatrogasne postrojbe obavile 
ukupno 62 intervencije, a u njima su 


S godišnje = Vatrogasne zajednice Lepoglave 


vatrogasci bili angažirani 550 rad- 
nih sati. 

- U usporedbi s 2009. godinom 
zabilježen je blagi pad i smanjenje 
broja intervencija, a to pripisujemo 
preventivnom radu svih vatrogasnih 
organizacija na području grada — 
izjavio je predsjednik Vatrogasne 
zajednice Petar Županić, 

U cilju održavanja interventne 
spremnosti vatrogasnih postrojbi, 
Zajednica je organizirala i provela 
dvanaest pokretnih vatrogasnih vjež- 
bi natjecateljskog karaktera. Nagla- 
šena je vrijedna akcija DVD-a Lepo- 
glave, koji je u sklopu Lepoglavskih 
dana organizirao Dane otvorenih 
vrata, nastojeći građanima približiti 


Vatrogasne postrojbe s 
područja grada lani su obavile 
62 intervencije - kazao je 
predsjednik VZ-a Petar Županić 


rad društva. Predstavljen je i plan 
rada VZ-a za ovu godinu, u kojemu 
ključno mjesto ima donošenje sred- 
njoročnog plana razvoja vatroga- 
stva, sukladno odredbama Zakona o 
zaštiti od požara te potreba omasov- 
ljavanja članstva dobrovoljnih vatro- 
gasnih društava i podizanje kvalitete 
rada s vatrogasnom mladeži. 

Uz gradonačelnika Škvarića, 
skupštini su se odazvali i predsjed- 
nik županijske VZ Zvonko Biškup 
te predsjednik VZ-a općine Videm 
Janez Merc s tajnikom Alojzom Pe- 
trovićem.(mm) 


KAMENICA Kamenički vatrogasci okupili su se na 71. godišnjoj skupštini 


Robert Rodek, najvatrogasac 2010. godine 


* Vatrogascima su podijeljene spomenice za 10, 20, 30 i 40 godina rada u DVD-u 


U subotu, 20. veljače, održana 
je 71. redovna izvještajna Skupština 
Dobrovoljnog vatrogasnog  druš- 
tva Kamenice. Osim domaćina, na 
Skupštini su bili i članovi drugih 
društava iz okolice, a prvi puta i 
predstavnici Gasilskog društva Pre- 
bold iz Slovenije. 

Skupština je protekla u kritičkom 
osvrtu na rad Gradske vatrogasne 
zajednice, s kojom DVD nikako nije 
zadovoljan. O toj je temi predsjednik 
DVD-a Stjepan Vresk i najviše govo- 
rio u svom izvješću o radu za 2010. 
godinu. Društvu su se obratili i pred- 


sjednik Gradskog vijeća Lepoglave 


Zorislav Rodek, predsjednik Gradske 
vatrogasne zajednice Petar Županić 
te predstavnici DVD-a Višnjice, Ka- 
znionice Lepoglava, Bednje, Cvetlina, 
Vrbna, Bedenca, Ivanca i drugi. 
Zaslužnim vatrogascima uručena 
su priznanja za predan radu u DVD- 
u u lanjskoj godini, a dodijeljene su i 
spomenice za 10, 20, 30 i 40 godina 
vatrogasnog staža. Za najvatrogasca 
2010. godine proglašen je Robert 
Rodek. Ove godine DVD najviše 
planira raditi s mladima, aktivnije 
poraditi na uređenju vatrogasnog 
doma i konačno nabaviti vatrogasnu 
cisternu. Mario Canjuga 


"iq 


Kamenički vatrogasci na 71. godišnjoj skupštini 

UGASILI SE DVD Lepe i 
službeno više ne djeluje 


Kniti treba 
vatrogasac do 
dva, ne i cijela 
postrojba 

DVD Lepa nije odr- 


žavala sjednice niti 
je izvršavala druge, 
zakonom regulirane 
aktivnosti za udruge 


Ured državne uprave Va- 
raždinske županije — Ispostava 
Ivanec, obavijestila je Vatrogasnu 
zajednicu Grada Lepoglava o 
prestanku djelovanja Dobro- 
voljnog vatrogasnog društva u 
gospodarstvu Lepa iz Lepoglave. 

Naime, inspekcijskim nadzo- 
rom utvrđeno je da DVD Lepa 
formalno ne djeluje posljednjih 
nekoliko godina, što je vidljivo 
po neodržavanju a 
neizvršavanju aa zakonom 
reguliranih aktivnosti za udruge. 
Vatrogasna zajednica uputila 
jeu međuvremenu više upita o 
tome hoće li se spomenuti DVD 
reaktivirati i ponovno pokrenuti 
svoju djelatnost, ali nikakav 
povratan odgovor nije dobiven. 

Inspekcijski nadzor nad 
DVD-om obavio je vatrogasni 
inspektor Marin Mazor: 

- DVD i njegov rad odnosi se 
na tvrtku Lepa, koje više nema. 
Tvrtka koja trenutačno upravlja 
pogonom (Knite d.o.o.) upućena 
je na kategorizaciju o ugroženosti 
od požara u Ministarstvu unutar- 
njih poslova, koje će, sukladno 
dodijeljenoj kategoriji, predvidjeti 
nužnost postojanja vatrogasne 
postrojbe. S obzirom na trenutni 
broj zaposlenika i vrstu tehno- 
ogije koja se koristi u tvornici, 
najvjerojatnije će u Kniti biti 
potrebni jedan do dva vatrogasca 
u smjeni, a ne cijela vatrogasna 
postrojba — prokomenti 


irao je va- 
trogasni inspektor M. Mazor.(mm) 


POŽAR Višnjički vatrogasci su jedva su spriječili širenje požara na Ravnu goru 


Mještanin palio korov, pa mu vatra ,pobjegla“ u šumu 


. Vatrogasci su primijetili dim u šumi, pa su pješice isli pje što se događa; stigli su na vrijeme i požarište stavili pod kontrolu 


— Kad smo vidjeli dim na Rav- 
noj gori, shvatili smo da nešto nije 
u redu. Sjeli smo u prvi automobil i 
sami išli provjeriti što se događa. Na- 
kon dva kilometra pješačenja imali 
smo što vidjeti! Mještaninu koji je 
na teško pristupačnom predjelu Še- 
stanja neoprezno palio korov, vatra 
je »pobjegla“ u šumu, pa je prijetilo 
da na Ravnoj gori bukne požar ra- 
van katastrofalnom požaru od prije 
petnaestak godina! Odmah smo na 
noge dignuli Dobrovoljno vatro- 
gasno društvo Višnjice i samo za- 
hvaljujući pravodobnoj intervenciji 
izbjegnuto je širenje vatre na šumu 
— ispričao nam je jedan član DVD-a 


M anima Vatra 
izmiće, vatrogasci 
jure u pomoć! 

Na problem spaljivanja raslinja 
upozoreno je i na sjednici Vijeća 
za komunalnu prevenciju. 

- Svjedoci smo učestalih 
vatrogasnih intervencija. Nema 
dana a da vatrogasci ne jure gasiti 
vatru što su je izazvali neodgovorni 
mještani koji preko svake mjere, 
bez najnužnijih mjera opreza, pale 
korov i suho raslinje — izjavio je 

LE Sati e Boris Divj ak. 
Policija upozorava E neka 
to ne rade, jer kazne su iznimno 
visoke. Za nenamjerno izazivanje 
požara platit će kaznu od 2.000 do 
15.000 kuna, a ustanovi li se da 
su vatru namjerno izazvali, kazne 
su od 15.000 do 150.000 kuna. 
Ugroze li pritom živote ljudi, kazne 
su goleme, a uključuju i zatvor. 


Višnjice, koji je prošlih dana gasio 
požar na Ravnoj gori. 

Da je opasnost od šumskog poža- 
ra doista bila velika, pokazuje i poda- 
tak da je vatra zahvatila dva hektara 
površina, a gašenju požara pridružili 
su se i vatrogasci dobrovoljnih va- 
trogasnih društava iz Lepoglave i 
Kamenice. Stigla je i policija, pa je 
protiv nepažljivog mještanina pod- 
nesen optužni prijedlog zbog kršenja 
odredbi Zakona o zaštiti od požara. 

I tim, najnovijim požarom na 
Ravnoj gori ponovno je aktualiziran 
stari problem DVD-a Višnjice, a to 
je da društvo, što se skrbi o sigurnosti 
Ravne gore koja je zbog vrste šumskog 


pokrova (crnogorica) i kraškog terena 
svrstana u visoko rizična područja, 
uopće nema navalnog vozila. Stoga su 
višnjički vatrogasci, u žurbi da što pri- 
je stignu do požarišta, dobar dio puta 
protrčali te tako ipak stigli na vrijeme 
zaustaviti požar koji bi se, da je zahvatio 
crnogoricu, sigurno proširio na strme i 
posve nepristupačne dijelove planine. 

A do nabave navalnog vozila, va- 
trogascima ne preostaje drugo nego 
da i dalje pažljivo prate stanje na te- 
renu, to više što i iz policije javljaju 
da mještani masovno pale korov i da 
im vatra izmiče nadzoru, pa su stoga 
proteklih dana vatrogasne interven- 
cije bile učestale. (ljr) 


INVALIDI Na godišnjoj 


skup 


štini Udruga 


invalida skrenula 
pozornost na probleme 


Gorući problem - 
teška dostupnost 
ambulanti u 
Domu zdravlja 


- Cijele prošle godine na razne 
smo natječaje kandidirali programe 
i projekte vezane uz rješavanje 
problema i potreba invalidnih 
osoba. Ni s jednim nismo uspjeli 
»proći“! Uvijek smo dobivali iste 
odgovore: Cijenimo vaš rad i trud, 
ali više sreće želimo vam drugi put! 


To je, opisujući teškoće u 


financiranju programa i, uglavnom, 


zatvorena vrata ministars 
socijalnih ustanova i insti 
ma su slali zamolbe 
godišnj 


oj skupštini Udrug 


ava te 
ucija koji- 


Za potpore, na 


e tjelesnih 


invalida ILO naglasio njen predsjed- 


nik Tomislav Kušen. 
posve zadovoljno radom 
upućuje kritike svom 
na pasivnosti, ipak stoji či 


je udru 


mogle izdašnije potpore 


ako vodstvo nije 
udruge te 
predsjedništvu 


njenica da 


ga provela cijeli niz vrijednih 
aktivnosti te da su im u tome po- 


Vanca, Le- 


poglave i Bednje (ostale općine rad 
udruge financirale su simboličnim 
iznosima). Grad Lepoglava njihov je 
rad lani potpomogao s 13.000 kuna. 
Ohrabreni gradnjom dizala u 
ivanečkome Domu zdravlja, invalidi 


su od županij 


zatraži 


dizala. 
fizikaln 
budući 
stepen 


pomoći 


-Pu 


e terapije u podru 


arhitek 


skoga Doma zdravlja 
i da riješi i sličan problem 

u Lepoglavi, gdje takođe 
Problem je i ambulanta 


rnema 


mu, a 


da do nje vode duge 

ice, invalidima je bez tuđe 
posve nedostupna. 
no je učinjeno na uklanjanju 
onskih barijera za invalide, 


ali puno prepreka je i dalje ostalo. U 
Lepoglavi barijere valja otkloniti u re- 
stauraciji Ivančica s prenoćište, kod 
škole, na autobusnoj stanici i na želje- 
zničkom kolodvoru, a potrebno je na 
adekvatan način obilježiti i parkirna 
mjesta kod Osnovne škole i kod Pošte 


— kazao je Kušen. Gradonačelnik 


Škvarić 


Udruga inva 


pak najavljuje da će parkirna 
mjesta obilježiti i pokušati 
problem većine barijera u Lepoglavi. 


riješiti 


ida zahvalila 


je vodstvu Grada Lepoglave na 


darovanom digi 


alnom fotoapa- 


ratu te, posebno, na ustupljenom 
prostoru u TKICu, u kojemu udruga 
jednom tjedno radi i prima članove 
5 područja Lepoglave i Bednje. (ljr) 


TEŽAK 

IZLOŽBA Veliko zanimanje za izložbu Lepoglavska baština na poštanskim markama 


Marke “smjestile' Lepoglavu u 


hrvatsku poštansku antologiju 


* Većina maraka vezana je uz promidžbu vrijedne lepoglavske pavlinske baštine 


- Šest poštanskih maraka na kojima su predstav- 
ljeni ključni kulturno-povijesni i umjetnički motivi = 
vezani uz djelovanje pavlinskog reda u Lepoglavi & 
te uz ovdašnje prirodne i geološke raritete ,smje- e 
stile“ su lepoglavsku baštinu u hrvatsku poštansku 
antologiju. I dok se kroz takva vrijedna izdanja Le- 
poglava ponovno potvrđuje kao sredina čiju su po- 
vijest obilježile mnoge značajne povijesne ličnosti i 
događanja, Hrvatska pošta njima ujedno sustavno 
promiče najreprezentativnije motive i zbivanja iz 
hrvatske povijesti, kulture i umjetnosti. 

To su na izložbi nazvanoj Lepoglavska baština 
na poštanskim markama, održanoj u petak, 8. trav- 
nja, naglasili Dijana Nolo-Živković, direktorica 
Sektora marketinga Hrvatske pošte, Željko Čo- 
rak iz povjerenstva za odabir poštanskih maraka i 
Dubravko Družić, voditelj Odjela filatelije HP-a. 
Izložba, koja je privukla veliku pozornost kulturne 
i znanstvene javnosti, održana je u lepoglavskom 
Domu kulture, a na njoj je predstavljeno nekoliko 
maraka koje su, redom, vezane uz lepoglavsku više- 
stoljetnu kulturnu tradiciju i prirodnu baštinu. 

- Riječ je o markama posvećenim 500. obljetnici 
pavlinske gimnazije, 400. obljetnici rođenja Ivana 
Belostenca, 600. obljetnici pavlina u Lepoglavi, pa- 
vlinskoj pjesmarici, 300. obljetnici rođenja fresko- 
slikara Ivana Rangera te poludragulju ahatu. Njima 
se predstavlja kulturološka cjelina lepoglavskog 
kraja — naglasio je autor izložbe Josip Jelenečki. 

U ime organizatora govorili su Mirko Varović 
i gradonačelnik Marijan Škvarić, publici se obra- 


tio i predsjednik Uprave Tiskare Zrinski Vladi- 

Sa svečanosti predstavljanja edicije 
poštanskih maraka u Lepoglavi 


mir Halić, a otvorio ju je varaždinski dožupan 
Milan Pavleković. Izložbu su organizirali Grad 


Lepoglava, Turističko društvo i Hrvatska pošta, 
a svečanost otvaranja pratili su brojni suradnici 
koji su omogućili izdavanje poštanskih maraka, 
predstavnici Grada i Varaždinske županije, Hr- 
vatskog zavoda za znanstveni radi u Varaždinu, 
filatelisti, osnovnoškolci i drugi. U uvodnom dije- 
lu programa nastupio je i Ženski zbor Collegium 
artisticum. 

Izložbeni postav može se razgledati ponedjelj- 
kom i petkom od 8 do 15 te utorkom i četvrtkom 
od 12 do 19 sati, u radnom vremenu Gradske 


knjižnice. (ljr) 


NEK SE PUCA! Održana je Godišnja skupština Kuburaškog d 


Lokalnu tradiciju 


predstavili na više od 
stotinu manifestacija! 


* Uovogodišnjem programu rada prednost 
će imati obučavanje i stručno usavršava- 
nje članova društva u korištenju osobne 
opreme te suradnja s ostalim udrugama 


U subotu, 12. ožujka, u ugostiteljskom objek- 
tu Jak u Žarovnici održana je godišnja izvještajna 
skupština Kuburaškog društva Glasna kubura iz 
Kamenice. O radu u prošloj godini izvijestio je 
predsjednik Tomo Rešetar. 

Podsjetivši da je Glasna kubura osnovana u 
ožujku 2006. godine kao prvo takvo društvo u 
Varaždinskoj županiji, a da ga je osnovalo dvade- 
setak mještana - entuzijasta, velikih štovatelja tra- 
dicije iz Crkovca, Kamenice, Žarovnice, Višnjice, 


# 


O radu udruge u 2010u. govorio je predsjednik Tomo 


Kamenički kuburaši 


Lepoglave, Bedenca, Jerovca i Ivanca, naglasio je 
da su proteklih godina njegovi članovi sudjelovali 
u više od stotinu raznih manifestacija. U novom 
mandatu tu brojku pak kane i udvostručiti! 

- Kuburaši su prošle godine aktivno sudjelova- 
li u najrazličitijim manifestacijama u Lepoglavi i 
susjednim općinama, a svoju su tradiciju pucanja 
iz kubura predstavili i u Radoboju, Maruševcu, 
Loboru i Križevcima. U ovogodišnjem programu 
rada prednost će imati obučavanje i stručno usavr- 


Rešetar 


ruštva Glasna kubura iz Kamenice 


Kuburaši su tradiciju predstavili na brojnim manifestacijama, a tako će biti i ove godine 


šavanje članova društva u korištenju osobne opre- 
me te suradnja s ostalim udrugama na području 
Lepoglave — istaknuo je Rešetar. 

U nastavku skupštine uručene su zahvalnice po- 
jedinim građanima, predstavnicima gradova i opći- 
na, sponzorima i članovima društva koji su svojim 
radom, zalaganjem i potporom pomogli radu Kubu- 
raškog društva. Skupštini su nazočili i zamjenik gra- 
donačelnika Lepoglave Alojz Gredelj te predstavnici 
općina Lobor, Maruševec i Radoboj.(M. Marković) 


am 

Limena glazba bilježi zapažene rezultate na državnim natjecanjima puhaćih orkestara 


LIMENA GLAZBA Održana je godišnja skupština lepoglavskih puhača 


Snimanje CD-a u povodu 55. 
obljetnice Limene glazbe 


* Tijekom prosle godine puhači su održali više od dvadeset koncerata 


U nedjelju, 20. ožujka, u resta- 
uraciji Ivančica održana je godišnja 
izvještajna skupština Limene glazbe 
Lepoglava. O radu Limene glazbe u 
lanjskoj godini izvijestio je predsjed- 
nik Marijan Škvarić te naglasio da 
su glazbenici tijekom 2010. godine 
održali više od dvadeset koncerata, a 
najveći uspjeh je nastup na Državnoj 
smotri. Također je naglasio dobru su- 
radnju s drugim srodnim udrugama i 
organizacijama u zemlji iinozemstvu, 
u čijem je sklopu omogućeno stručno 
usavršavanje članova udruge. 

U programu rada za ovu godi- 
nu, najavio je niz koncerata Limene 
glazbe u Lepoglavi, ali i šire. 


- S obzirom na postignute re- 
zultate na državnim natjecanjima 
puhaćih orkestara te na kontinuiran 
kvalitetan rad, orkestar je u moguć- 
nosti izvoditi samostalne koncerte. 
Stoga predlažem da ove godine na- 
glasak rada Limene glazbe bude na 
održavanju manjeg broja koncerata, 
ali veće umjetničke i kvalitativne 
vrijednosti — naglasio je Škvarić. 
Najavljena je i nabava nove opreme 
i instrumenata te snimanje CD-a u 
povodu obilježavanja 55. obljetnice 
Limene glazbe Lepoglava. 

Kao gost, skupštini je nazočio 
Franjo Kropek, predsjednik Limene 
glazbe iz Brezničkog Huma.(mm) 


Puhači su se i ove godine okupili na svojoj godišnjoj skupštini te 
prihvatili izvješće o radu u lanjskoj i program rada za ovu godinu 


KUD PUŠLEK Udruga je zacrtala ambiciozan plan rada za ovu godinu 


Sudjelovali i u snimanju za emisiju Euromagazin 


* Ivarog: Rad KUD-a otežava pomanjkanje adekvatnih prostorija za rad 


U petak, 25. veljače, Kulturno 
umjetničko društvo Pušlek održalo 
je svoju šestu izvještajnu skupšti- 
nu. Skup je održan u Gečkovcu, a 
odazvali su mu se svi članovi KUD-a 
i brojni gosti. 

Analizira li se rad u lanjskoj go- 
dini, vidljiv je aktivni angažman 
KUD-a u svim manifestacijama 
koje se održavaju na području Le- 
poglave. KUD je nastupao i u Bi- 
ogradu na Moru, Varaždinu, Cve- 
tlinu, Mihovljanu i Donjoj Voći, a 
sudjelovali su i u snimanju za emisi- 
ju Euromagazin. 

Uz čuvanje i njegovanje kulturne 
baštine za sadašnje, ali i iduće ge- 
neracije, pusleki su si za ovu godinu 


zacrtali ambiciozan program rada, s 
puno nastupa. 

Predsjednik Milan Tvarog ista- 
knuo je namjeru KUD-a da se ove 
godine uključi u Agro-turistički kla- 
ster Lepoglava radi bolje promidžbe 
svojih nastupa. Dugoročni im je cilj 
pomladiti svoje članstvo. Kao glavnu 
prepreku radu KUD-a, Tvarog ističe 
nedostatak i neadekvatnost prostori- 
ja za normalno održavanje proba za 
nastupe. Unatoč prostornim proble- 
mima, poručio je da će KUD i dalje 
ustrajati u čuvanju izvorne baštine i 
tradicijskih obrta našega kraja i nji- 
hovu predstavljanju posjetiteljima 
manifestacija u Lepoglavi i drugim 
mjestima.(mm) 

Skup je održan u Gečkovcu, a u radu u prošloj godini i planovima 
za ovu govorio je predsjednik KUD-a Milan Tvarog 

U organizaciji 


U USKRSNOM DUHU 
Učenici skupili 
pakete za 11 
siromašnih obitelji 


osam osnovnih 


škola s lepoglavskog i ivanečkog 
područja te Gradskog Crvenog 
križa Ivanec, krajem ožujka i 
početkom travnja provedena 

je humanitarna akcija pod 
nazivom , Uskrs 2011“. U toj su 
akciji učenici prikupljali hranu, 
higijenske potrepštine, odjeću 
i obuću za socijalno ugrožene 


obitelji iz evidencije GDKC Ivanec. 


- Nakon što su učenici osnovne 


škole Ante Starčevića prikupili do- 
nacije i složili pakete za jedanaest 
obitelji, u petak, 8. travnja, djelatni- 
ci Gradskog Crvenog križa preuzeli 
su pakete i razvozili ih uz pomoć 


ovoj akciji najviše 


Dragutina Jamnića iz Lepoglave. U 


su se angažirali 


učenici sedmog razreda David 
Posnjak, Sanja Špičko i Marija 
Botković, a pridružili su se učitelji 

i tehničko osoblje škole sa svojim 
dobrovoljnim prilozima — izjavila je 
pedagoginja Valerija Večei-Funda. 


Pun kombi hrane, odjeće i igračaka 
razveselit će socijalno ugrožene 


obitelji povodom 


nadolazećih 


uskrsnih blagdana.(mm) 


LIJEPA GESTA Učenici 


OS skupljali 
pomoć djeci 


novac za 


u Tanzaniji 


Pomoć za gradnju 
sirotišta u Songei 


Kad su doznali 


vičnim uvjetima ži 


u kakvim stra- 
ve djeca u najsiro- 


mašnijem tanzanijskom gradu Son- 


gei, učenici lepog 


avske Osnovne 


škole Ante Starčevića rado su dio 


S 


= 


oga džeparca darovali za pomoć 
vršnjacima u dalekoj afričkoj zemlji. 
Uključili su se u akciju Udruge 
Kolajna ljubavi ,,Za djecu Tanzanije 


u 


te im poslali skup 


lako taj novac naoko ne izgleda 


velik, za tamošnju 


doslovce dar s neba, jer u toj zemlji 


školovanje jednog 


ljenih 2.870 kuna. 


djecu to je 


djeteta stoji samo 


120 eura, pa je onda lako izračunati 


koliko su djece s ulice spasili naši 
učenici. Riječ je, naime, o gradu 
koji je probio sve rekorde po broju 
siročadi i djece prepuštene ulici, pr- 
venstveno zbog kobnih stradavanja 
svojih roditelja. Udruga Kolajna lju- 


bavi pokrenula je gradnju sirotišta u 


kojemu bi dom našlo 50 djece, pa 


zato svaka pomoć 


€ 


dobro došla. (ljr) 


Odaberi svoju školu 


Sudjelovalo 320 
učenika škola 
lepoglavskog i 
bednjanskog kraja 


Varaždinska županija već treću 
godinu zaredom, projektom ,Oda- 
beri svoju školu“, nastoji budućim 
srednjoškolcima na jednom mjestu 
ponuditi podatke o upisima i 
mogućnostima daljeg školovanja. 
Kampanja ,Odaberi svoju školu“ 
organizirana je u petak, 18. ožujka, 
u sportskoj dvorani Osnovne škole 
Ante Starčevića, gdje se okupilo 
više od 320 učenika iz osnovnih 
škola u Lepoglavi, Kamenici, Viš- 
njici, Bednji, Cvetlinu i Vrbnu, kako 
bi se upoznali s mogućnostima 
daljeg školovanja i stipendiranja. 

Osim petnaest srednjih škola 
Varaždinske županije, na pred- 
stavljanju su sudjelovali i partneri 
- Hrvatski zavod za zapošljavanje, 
Gospodarska komora, Obrtnička 
komora i tvrtka Zagorje-Tehnobe- 
ton čiji su predstavnici govorili o 
najnovijim trendovima na tržištu 
rada te mogućnostima dodjele 
stipendija, obavljanja prakse i 
zapošljavanja u toj velikoj tvrtki. 

PISAC U ŠKOLI 


Božidar Posenjak 
— gost učenika OS 
Ante Starčevića 


Poznati književnik i autor škol- 
skih udžbenika Božidar Posenjak, u 
ponedjeljak je, 4. travnja, posjetio 
Osnovnu školu Ante Starčevića u 
Lepoglavi. Susret djece i autora, čija 
su djela uvrštena u popis osnovnoš- 
kolske lektire (Divlji konj, A, Golub 
i sokol), organizirala je knjižnica, 

a priređen je u sportskoj dvorani. 

Nesvakidašnji gost je zanimljivim 


pričanjem istinitih doživljaja iz svog ži- 


vota uspio privući pozornost radozna- 
le djece, koja su se na kraju i ohrabrila 
te mu postavljala razna pitanja. Inače, 
Posenjak je autor dvadesetak djela 

za djecu i odrasle. Rođen je 1948. u 
Koprivnici. Djetinjstvo je proveo u 
podravskom selu Kuzmincu. Tamo je 
i počeo svoje školovanje, a zatim ga 
nastavio u Koprivnici, Parizu i Zagre- 
bu, gdje je diplomirao romanistiku 
na Filozofskom fakultetu. Zaposlio se 
u Velikoj Gorici kao novinar.(mm) 

LOGOPED U vrtiću i školama lepoglavskog kraja počelo je raditi logopedsko savjetovalište 


U nazočnosti lepoglavskog 
gradskog vodstva na čelu s grado- 
načelnikom Marijanom Škvarićem, 
ravnatelja Obiteljskog centra u Va- 
raždinu Roberta Čuseka, logopedi- 
nje prof. Sandre Horvat i ravnate- 
lja škola našega kraja, u Osnovnoj 
školi Ante Starčevića u Lepoglavi 
u četvrtak je, 20. siječnja, službeno 
otvoreno logopedsko savjetovali- 
šte. Za to je zaslužan Grad Lepogla- 
va, koji sufinancira program u svim 
osnovnim školama i u Dječjem vrti- 
ću Lepoglava. 

- Iznenađeni smo iznadprosječ- 
no velikim brojem djece na ovome 
području, kod kojih je naša logo- 
pedinja dijagnosticirala teškoće u 
vrtiću te u školama u Lepoglavi, 
Kamenici i Višnjici detektirano je 
stotinjak takve djece, što je puno 
u odnosu na broj stanovnika. Pro- 
blem je utoliko veći što u Kamenici 
i Višnjici nema vrtića, pa time ni 
mogućnosti da odgojiteljice uoče 
problem, a istodobno nismo sigur- 
ni da su ga i roditelji na vrijeme 
prepoznali. Stoga se bojimo da je 
broj djece koja trebaju pomoć logo- 
peda, i puno veći — izjavio je Čusek. 
Budući da je u takvim slučajevima 
važan svaki tjedan, savjetovalište je 


Neuobičajeno 
visok broj djece 
s logopedskim 
problemima 


.  Registriranojestotinjak djece sproblemima u čitanju, pisanju i komunikaciji, asigurnoje da ih imai više 
Miki TT 


počelo raditi odmah na početku na- 
stave u drugom polugodištu. 

- Cilj nam je da do kraja ove 
školske i pedagoške godine ubla- 
žimo uočene probleme — dodao 
je Čusek. Pohvalio je inicijativu 
Grada Lepoglave koji je zajedno 
sa školama i vrtićima Obiteljskom 
centru poslao zamolbu za otvaranje 
savjetovališta. Grad s 12.000 kuna 
sufinancira troškove putovanja 
logopeda, pripreme i provođenja 
toga projekta. S djecom u vrtiću i 
školama svakog četvrtka radi logo- 
pedinja prof. Sandra Horvat. 

- U vrtiću se s mališanima radi 
po programu ,lgrom do slova“, a 


Učiteljice u školi dragocjeni su suradnici, jer na vrijeme upozoravaju 
na eventualne probleme djece u govoru, izražavanju i komunikaciji 


u njega su uključena djeca s poteš- 
koćama u grafomotorici, sintezi 
slova i s poremećajima pažnje. Cilj 
je takvoj djeci na vrijeme pružiti 
pomoć, kako u školi ne bi zaosta- 
jala za svojim vršnjacima. Riječ je o 
tzv. govornim vježbama, odnosno, 
ispravljanju poteškoća u govorno- 
glasovnoj i jezičnoj komunikaciji 
— ističe Čusek. 

U školama pak su programom 
»Čitamo za pet“ obuhvaćena 
djeca drugih i trećih razreda s 
problemima disgrafije, disleksi- 
je i dislalije, a provodi se u gru- 
pnom tretmanu. Na taj način 
saniraju se posljedice problema 


m a | m= koje dijete ima u govoru, pisanju 
s E ili izražavanju, a dijete i roditelj 
5 dobivaju poduku o tome kako se 

= .š ... m 

Q s njima nositi. Također, u sluča- 


ju izraženijih poteškoća, učitelji 
mogu prilagoditi nastavni pro- 
gram mogućnostima djece. 

- Ušiteljice te školska psihologi- 
nja i pedagoginja još su prošle godi- 
ne upozorile na vrlo velik broj djece 
s dileksijom i disgrafijom. Kad je 
logopedinja iz Obiteljskog centra 
provjerila naše podatke, pokazalo 
se da smo bili ,blagi“, odnosno, da 
je djece s problemima i puno više. 
Drago nam je da je savjetovalište 
proradilo, jer time su Grad i Obi- 
teljski centar roditeljima priskrbili 
velike uštede. Poznato je da je logo- 
pedska ambulanta u Varaždinu pre- 
bukirana, a kod privatnog logopeda 
45 minuta tretmana plaća se 150 
kuna. Kad se tome doda putovanje, 
ispada da roditelja samo jedan po- 
sjet djeteta logopedu stoji 250 kuna 
— kazao je ravnatelj lepoglavske 
škole prof. Ratko Tomić. 

Službenom otvaranju  savjeto- 
vališta nazočili su i varaždinski do- 
župan Milan Pavleković, dogrado- 
načelnik Lepoglave Alojz Gredelj 
i ravnatelji osnovnih škola našega 


kraja.(ljr) 


STUDENTI Ugovori o stipendiranju studenata u ovoj akademskoj godini 


Lepoglava stipendira 30 studenata 


. Studenti primaju 500 kuna stipendije na mjesec, a Grad Lepoglava sti- 
pendiju ne uvjetuje obvezom zaposljavanja na gradskom području 


U petak, 18. veljače, u Grad- 
skoj su vijećnici potpisani ugovo- 
ri o stipendiranju u akademskoj 
godini 2010./2011. S 30 stude- 
nata koji su zadovoljili sve uvje- 
te i po bodovnoj ljestvici dobili 
stipendije, ugovore je potpisao 
gradonačelnik Marijan Škvarić. 

- Od ukupno 30 stipendija, 25 
dodijeljeno ih je temeljem socijalnog 
kriterija i uspjeha u učenju i studira- 
nju, a pet na temelju deficitarnosti 
traženih zanimanja. Kako bismo do- 
bili uvid u broj studenata na našem 
području, inicirali smo izradu baze 
podataka. Namjera nam je povezati 
se s vama i uključiti studente u odre- 
dene gradske programe i projekte — 
naglasio je Škvarić. 


Nakon završetka studija, stipendisti nemaju obvezu zapošljavanja u Lepoglavi 


Ugovor o stipendiranju zaključu- 
je se za jednu akademsku godinu, a 
studenti dobivaju 500 kuna stipen- 
dije. Dogodi li se da student bez 
opravdana razloga ne završi godinu, 
stipendiju mora vratiti u punom 


iznosu. 

- Za razliku od nekih drugih op- 
ćina i gradova, našim stipendistima 
nismo uvjetovali obvezu da se nakon 
završetka studija moraju zaposliti u 
Lepoglavi. Želja nam je olakšati vam 


«| 


U tekućoj akademskoj godini 
Grad stipendira 30 studenata 


studiranje, a bit će nam drago ako na- 
kon toga što prije nađete posao, bez 
obzira bilo to u Lepoglavi ili negdje 
drugdje — naglasio je gradonačelnik 
te zamolio studente da na gradski 
lepoglava(Plepoglava.hr 
pošalju svoje osobne podatke i po- 
datke o studiranju. Time će ujedno 
omogućiti gradskim službama da im 


e-mail 


elektronskim putem mogu poslati 
informacije vezane uz stipendiranje 


isl.(M. Marković) 

ČIPLKARSTVO Program srednjoškolskog osposobljavanja u izradi čipke 
e <“ we e e e 
Uspješno položile prvi ispit, 
O & 4 e & ew 
ali najteže ih ipak tek ćeka 


Nakon odrađenog seta od prvih 
60 sati srednjoškolskog programa 
osposobljavanja za izradu lepoglav- 
ske čipke, što ga u Lepoglavi provodi 
ivanečko Pučko otvoreno učilište, 
polaznice su pristupile ispitu na kra- 
ju prvog semestra. Ispit je održan u 
prostoru Gradske vijećnice, gdje je 
jedanaest polaznica pokazalo umi- 
jeće izrade propisanih elemenata. 
Podsjećamo, riječ je o programu što 
ga Učilište provodi u suradnji s gra- 
dovima Lepoglavom i Ivancem. 

Nakon dvosatnog ispita, ocje- 


njivačka komisija u sastavu Mario 
Kramar, Alojz Gredelj, Nevenka 
Borovec-Kihas i voditeljica pro- 
grama Štefica Špiljak, priopćila je 
polaznicama da su sve uspješno 
položile ispit. No, nakon svladavanja 
početnih elemenata, tek sad ih čeka 
najteži dio, pa su polaznice odmah 
počele s radom u drugom semestru, 
u kojemu slijedi svladavanje umijeća 
izrade još složenijih tehnika. Završni 
ispit polagat će na kraju trećeg se- 
mestra i odrađenih 180 sati progra- 
ma.(mm) 


Školuje se nova generacija lepoglavskih čipkarica 


F-— : 


Sudionici su radili na oblikovanju osnovnih načela lepoglavskog ekomuzeja 


Treća radionica na temu Ekomuzeja čipke i čipkarstva 


Lokalni ponos kao motiv 
za koncept ekomuzeja 


. Petnaestak polaznika, mahom čipkarica, pred- 
stavnici Grada te kulturni i turistički radnici 


U petak, 28. siječnja, u Gradskoj 
je čitaonici održana jednodnevna 
radionica na temu Ekomuzeja čipke 
i čipkarstva. Bila je to treća u nizu 
radionica koje se održavaju s ciljem 
osnivanja ekomuzeja u Lepoglavi i 
stvaranja formalno-pravnih uvjeta 
za njegovo funkcioniranje, kako bi 
se od samoga početka osigurala i za- 
jamčila održivost tog projekta. 

U njenu radu sudjelovalo je pet- 
naestak polaznika, mahom čipkarica, 
predstavnici Grada Lepoglave te kul- 
turni i turistički radnici. Cilj radionice 
bio je predstavljanje koncepta ekomu- 
zeja u domaćim prilikama, pobuđiva- 
nje kritičkog mišljenja među sudioni- 


cima te razvoj vještina timskog rada. 

- Želimo među sudionicima pota- 
knuti i lokalni ponos, na način da ih 
motiviramo da sami daju kontinuira- 
ni individualni doprinos ostvarenju 
ideje i koncepta ekomuzeja - izjavila 
je konzultantica Dragana Lucija Rat- 
ković. Polaznici su u radnim grupa- 
ma, pomoću mentalnih mapa, radili 
na oblikovanju osnovnih načela le- 
poglavskog ekomuzeja, izradi logičke 
matrice i analizi dionika ekomuzeja. 
U planu je i skup na kojemu će se 
analizirati i sumirati rezultati dosa- 
dašnjih radionica i početi oblikovati 
dokumentacija potrebna za osnivanje 
ckomuzeja.(M. Marković) 


S ZADRUGA LEPOGLAVSKE ČIPKE Članice zadru- 
£ ge na petoj godišnjoj skupštini 


*Izrada web stranice i uvođenje 


prodaje putem web shopa 


Zadruga lepoglavske čipke odr- 
žala je 5. redovitu sjednicu svoje 
skupštine, na kojoj je, među ostalim, 
izvijestila o radu i aktivnostima u 
2010. godini. Iz izvješća je vidljivo 
da je svoj rad bazirala na jakoj pro- 
midžbenoj kampanji — na raznim 
gostovanjima, smotrama i sajmovi- 
ma diljem Hrvatske, ali i u inozem- 
stvu. 

Posebno je važno istaknuti izlož- 
be u New Yorku i dobivanje certi- 


fikata UNESCO-a, što je svakako 


najveći doseg u radu Zadruge lepo- 
glavske čipke. 

Zadruga ove godine planira 
upotpuniti svoje marketinške aktiv- 
nosti izradom web stranice, proda- 
jom putem web shopa, proširenjem 
ponude zadružnih proizvoda i da- 
ljim sudjelovanjem na sajmovima. 
Na ovogodišnjem Međunarodnom 
festivalu čipke, tematski vezanom 
uz čipku u interijeru, zadruga će se 
predstaviti nizom interijernih čip- 
karskih motiva. 


Zadruga čipke svoj rad temelji na jakoj promidžbenoj kampanji, 
poput ovog na nedavnom na Sajmu poslova u Varaždinu 


IZLOŽBA 


Godišnja izložba 
Fotokluba »Deseti K“ 


Clanovi lepoglavskog Fotokluba ,Deseti K“ u gradskom 
su Domu kulture i u prostorima Gradske 
svoju godišnju izložbu. Posjetitelji mogu vidjeti niz foto- 
grafija na slobodne teme što su ih fotogr 
godine snimili na terenu. Premda na području Lepoglave 

djeluje tek godinu dana, fotoklub je uspio okupiti dvadese- 
tak mladih i ambicioznih fotoamatera, koji su dosad prire- 
dili i nekoliko zanimljivih izložbi. A u zani 
foto-tema i motiva, posjetitelji se mogu uvjeriti posjetom 


njižnice priredili 


afi tijekom prošle f 


mljivost njihovih 


izložbi, koja se može razgledati svaki dan od 7 do 22 sata. E i 


GRADSKA KNJIŽNICA Promovirana knjiga Tarre Barat 
Jeste li pod stresom? 


U Gradskoj knjižnici Lepoglava 
utorak je, 5. travnja, gostovala 
Tarra Barat, autorica knjige pod 
naslovom STRES — najveći ubo- 
jica današnjeg čovjeka. 

U svom je izlaganju pokušala 
objasniti zašto i kako nastaje stres, 
kako se nositi s njime, kakve su 
posljedice stresa, da li je samo 

oš stres poguban za zdravlje 
današnjeg čovjeka ... Naglasila 

je da je uz pravilnu prehranu, 


tjelovježbu, tehnike disanja i 
opuštanja moguće uspješno se 
nositi sa stresom, bez štetnih po- 
sljedica za zdravlje. Uz malo volje 
i brige za vlastitu dobrobit, stres 
postaje samo dijelom današnjeg 
načina života, bez da uzrokuje 
eškoće i zdravstvene probleme. 
Posjetitelji su i sami mogli 
ispuniti listiće s postavljenim 
pitanjima te doznati jesu li i 
sami pod stresom.[mm 

FESTIVAL Predsjednik 
RH dr. Ivo Josipović 
prihvatio pokroviteljstvo 
nad Međunarodnim 
festivalom čipke 


Tema 15. festivala 
bit će Zajednički 
europski 
korijeni čipke 

U našemu je gradu sa zado- 
voljstvom dočekana vijest da će 
predsjednik Republike dr. Ivo 
Josipović biti pokrovitelj ovogodiš- 
njeg jubilarnog 15. međunarodnog 
čipkarskog festivala. Direktor 
festivala Mirko Varović izjavio je da 
je potvrda pokroviteljstva stigla iz 
Ureda predsjednika, a za Lepo- 
glavu je vrlo važna, jer se njome 
produljuje dugogodišnji kontinuitet 
predsjedničkih pokroviteljstava 
nad tom manifestacijom. 
Potvrđuje to i podatak da je 
predsjednik dr. Ivo Josipović i 
ani bio pokrovitelj festivala. | 
njegov prethodnik, Stjepan Mesić, 
devet puta za redom odazvao 
se pozivu za pokroviteljstvom, 
a cijelo to vrijeme je i osobnim 
autoritetom promicao našu čipku. 
Tema ovogodišnjeg rujanskog 
festivala bit će Zajednički europski 
korijeni prostoručne čipke. (ljr) 


USAVRŠAVANJE 
ČIPKARICA 


Čipkarstvo se 

ve s. . ve 
uči cijeli život... 

Nakon što su prethodnih godina 
završile program osposobljavanja 
izrade lepoglavske čipke kojeg je 
provodilo Pučko otvoreno učilište 
»puro Arnold“ iz Ivanca, pojedine 
čipkarice pokazale su interes za 
daljnje usavršavanje u sklopu 
Učilišta. Njih osmero okupilo 
se u utorak, 1. veljače, u Domu 
kulture, na prvoj radionici. 

- Program osposobljavanja za 
izradu lepoglavske čipke u trajanju 
od 180 sati nije bio dovoljan da 
usavršim i ,izbrusim“ izradu svih 
motiva čipke. Jer da bi svladali 
izradu kompliciranijih tehnika, 
treba vam čak i cijeli život. A ove 
radionice su mi savršena prilika da 
usavršim znanje - izjavila je jedna 
od polaznica, Nikolina Županić iz 
Lepoglave. Program usavršavanja 
epoglavske čipke u vrijednosti od 
2.000 kuna po polaznici trajat će 
60 Sati, a po završetku programa 
polaznice će primiti uvjerenja 
0 usavršavanju. Osim Učilišta, 
program usavršavanja provodi i 
Čipkarsko društvo Danica Brčssler, 
a veš nekoliko godina tijekom 
zimskih mjeseci vode ga najisku- 
snije čipkarske majstorice.(mm) 

VIJEĆE ZA KOMUNALNU PREVENCIJU 


Noćne vikend linije 
za sigurnost mladih 


* Grad Lepoglava će u suradnji s Hrvatskim cestama i ŽUC-om urediti 
lijevi skretač s obilaznice prema Stepinčevoj ulici 


- Sigurnosno stanje u prošloj go- 
dini na području grada Lepoglave 
bilo je vrlo zadovoljavajuće. Potvr- 
duje to podatak da je policija evi- 
dentirala 23 posto manje kaznenih 
djela u odnosu na prethodnu godi- 
nu. Težili smo smanjenju kaznenih 
djela općeg kriminaliteta i drago 
mi je da smo to i ostvarili — to je na 
prvoj sjednici Vijeća za komunalnu 
prevenciju, održanoj u srijedu, 16. 
ožujka, u Gradskoj čitaonici, nagla- 
sio načelnik Policijske postaje Ivanec 
Boris Divjak. 

Što se krađa tiče, ova je godina 
»otvorena“ krađom nafte iz radnih 
strojeva, a takvih slučajeva policijski 
službenici očekuju puno više nakon 
predstojećeg otvaranja gradilišta. U 
raspravi je ukazan i na česti problem 
krađe bakra i ostalih sekundarnih si- 
rovina. Predstavnik Nezavisne udru- 
ge mladih Hrvoje Kovač, vodeći se 
standardima komunalne prevencije 
u zapadnim zemljama, predložio 
je Vijeću projekt koji se odnosi na 
sprečavanje stradavanja mladih vo- 
zača ili suputnika, pješaka i biciklista 
na našem području. 

- Danas smo, na žalost, svjedoci 
sve češćeg stradavanja, nerijetko sa 
smrtnim posljedicama, velikog bro- 
ja mladih na prometnicama diljem 
Hrvatske. Usprkos stalnim preven- 
tivnim aktivnostima i operativnim 
akcijama policijskih službenika, sta- 
tistički podaci i dalje pokazuju veli- 
ko stradavanje mladih ljudi. Konzul- 
tirajući se s lokalnim organizacijama 
mladih, Županijskom strategijom za 

Pojačana kontrola 
granice kod 
Zlogonja i Zalužja 
Skupu je nazočio i načelnik 
ivanečke Postaje Granične policije 
Vladimir Friščić, koji je obavijestio 
0 sigurnosnom stanju na pogra- 
ničnom području prema Sloveniji. 
- Tijekom lanjske godine 
evidentirali smo čak upola više 
pokušaja nezakonitog prelaska 
državne granice u Varaždinskoj 
županiji, od čega se 40 posto 
odnosi na područje Zlogonja 
i Zalužja. Većinom se radilo o 
državljanima Rumunjske, Srbije, 
BiH, Srbije, Slovenije, Turske, Crne 
Gore, Nizozemske, Rusije i Alba- 
nije. Isti se trend nastavlja i ove 
godine, pa je u siječnju i veljači 
bilo šest takvih slučajeva — izvije- 
stio je Friščić. Kako su područja 
kod Zlogonja i Zalužja kritične 
točke za nezakonite prelaske, na 
policija, u suradnji sa sloven- 
skom, stalna obavlja temeljite i 
pojačane kontrole granice.(mm) 


< 


ox 


a 


mlade, ali i sličnim organizacijama 
iz europskih zemalja, predlažemo 
da Vijeće potakne uvođenje jedne ili 
dvije, ovisno o frekvenciji putnika, 
noćne autobuse ili željezničke linije 
u gradska središta Varaždinske župa- 
nije - predložio je Kovač. 

Konkretno, kako bi se vikendom 
išlo na ruku mladima, a vodeći se 
činjenicom da svi srednjoškolci ima- 
ju besplatne karte za javni prijevoz, 
predložio je da se u suradnji s lokal- 
nim prijevoznikom ili više njih po- 
stigne dogovor o uvođenju noćnih 
vikend linija koje bi vozile u gradska 
središta i natrag, u ruralni dio župa- 
nije. Članovi Vijeća su prihvatili taj 
prijedlog, a gradonačelnik Marijan 
Škvarić ponudio je mogućnost su- 
financiranja od strane Grada Lepo- 
glave. 

U nastavku sjednice raspravljalo 
se io drugim projektima. Naglašeno 
je da Grad, u suradnji s Hrvatskim 
cestama i Županijskom upravom za 
ceste, planira urediti lijevi skretač s 
obilaznice prema Stepinčevoj uli- 
ci te spojiti nogostup s postojećim 
kod željezničke postaje. Također je 
spomenut i završetak gradnje nogo- 
stupa u Žarovnici, kod rotora, te do- 
bivanje dozvole za prekategorizaciju 
ceste u Mažuranićevoj ulici, prema 
groblju. 

Nadalje, Vijeće je odlučilo da će 
putem medija pojačano upozoravati 
građane na oprez zbog opasnosti od 
požara prilikom spaljivanja suhih ko- 
rovišta, na prevenciju krađa i provala 
te zloporaba droge.(M. Marković) 


U programima prevencije sudjelovali su svi učenici u razredima 


PREVENCIJA Programi prevencije ovisnosti 
u školama u Lepoglavi, Kamenici i Višnjici 


Mladi su svjesni opasnosti 
droga i alkohola 


* Prevencijske programe pohađali su učenici 
sedmih i osmih razreda 


Početkom travnja završili su 
programi prevencije ovisnosti u 
osnovnim školama u Lepoglavi, 
Višnjici i Kamenici, koji su se pro- 
vodili od početka nastave u drugom 
polugodištu. Pohađali su ih učenici 
sedmih i osmih razreda. U surad- 
nji s Crvenim križem iz Varaždina 
i Ivanca te autoricom projekta i 
stručnom voditeljicom Jelenom 
Portner Pavičević, školski pedagozi 
u tom su razdoblju vodili radionice, 
u kojima su sudjelovali svi učenici 
u razredu. 

- Riječ je o projektu koji se pro- 
vodio samo na području Lepogla- 
ve, jer naše škole imaju iskustvo 
u provođenju sličnih programa. 
Zahvalu upućujem Lions klubu iz 
Varaždina, koji je financirao pro- 
gram — izjavila je mr. Valerija Ve- 
čei-Funda, pedagoginja u OŠ Ante 
Starčevića. 

U setovima od pet radionica 
svaka dva tjedna, učenici su za- 
jedno istraživali zadanu tematiku 
i anketirali učenike od petih do 
osmih razreda. U utorak, 15. velja- 
če, jednu od takvih radionica pod 
nazivom ,,$to znamo o ovisnosti“, 


Radionice su vodili školski pedagozi 
u suradnji s autoricom projekta J. 
Portner Pavičević i Crvenim križem 


održali su učenici sedmog razreda 
lepoglavske OŠ. Cilj te radionice 
bilo je istraživanje na temu ovisno- 
sti putem stručne literature, tiska, 
interneta i anketiranje učenika 
škole te izvještavanje o dobivenim 
spoznajama radi što bolje informi- 
ranosti i osvještavanja rizika i štet- 
nosti ovisnosti. 

Potaknuti prezentacijom, uče- 
nici su se upustili u raspravu o 
ovisnosti o alkoholu, pušenju i 
drogama te pokazali visoku razi- 
nu educiranosti i osviještenosti o 
suvremenim rizicima koji prijete 
mladima.(mm) 


POLICIJA UPOZORAVA Marihuana — najrasprostranjenija droga našeg područja 


Suzbijanje uzgoja indijske konoplje 


* Nalepoglavskom podru 


Početkom proljetnih radova, uz 
tradicionalne poljoprivredne kultu- 
re, određeni broj ,poljoprivrednika“ 
s našeg područja počinje sa sjetvom i 
one zabranjene —i ndijske konoplje. 

Izvršenim analizama stanja i 
kretanja kriminaliteta zloporabe 
opojnih droga evidentno je da je šire 
područje Lepoglave i Bednje vrlo 
pogodno za uzgoj ove zabranjene 
biljke te se unazad nekoliko godina, 
a posebice tijekom 2010., ponovno 
bilježi značajni porast kaznenih dje- 
la koja se odnose na uzgoj indijske 
konoplje. 

Prošlogodišnja kriminalistička 
istraživanja provedena nad osobama 
s područja Žarovnice, Lepoglave, 
Bednje i drugih naselja ovoga po- 
dručja, kod kojih su pronađeni na- 

sadi indijske konoplje s više stotina 
biljaka, upozoravaju da će i tijekom 
ove godine određeni broj osoba, po- 
taknute željom za brzom zaradom, 
zasijati i uzgajati indijsku konoplju 
te iz nje proizvoditi opojnu drogu 
marihuanu. 


Kanabis, u nas poznatiji kao 
indijska konoplja, jednogodišnja je 
biljka koja dostiže visinu od 60 do 
150 cm, a dobro njegovana, nerijet- 
ko, i puno više. Listovi su dugi, uski 
i zupčasti i stvaraju lepezasti oblik. 
Oni su ljepljivi, blistavi, a gornja 
površina lista prekrivena je kratkim 
dlačicama. 

Najčešća mjesta na kojima se 
uzgaja indijska konoplja su skrovita i 
teže pristupačna mjesta uz tokove ri- 
jeka, šumski proplanci, a konoplja se 
sije unutar redova kukuruza i slično. 
U posljednje vrijeme bilježe se i slu- 
čajevi uzgoja na balkonima, u dvori- 
štima te u adaptiranim stambenim i 
sličnim prostorima. 

Kako bi smo zajednički spriječi- 
li uzgoj i proizvodnju opojne droge, 


Piše: Boris Divjak, načelnik 
Policijske postaje Ivanec 


čju bilježi se porast kaznenih djela vezanih uz uzgoj indijske konoplje 


koja većim dijelom završi na našem 
lokalnom tržištu, pozivamo građane 
da se zajednički uključe u borbu pro- 
tiv uzgajivača. Posebno apeliramo na 
članove lovačkih, ribolovnih, plani- 
narskih i drugih društava te na oso- 
be koje bilo zbog svoje profesional- 
ne djelatnosti ili u rekreativne svrhe 
puno borave u prirodi, da u nadola- 
zećim mjesecima obrate pozornost 
na ovu biljku te da o svim zapažanji- 
ma koja se povezuju uz njen uzgoj 
obavijeste policijske službenike. 
Građane također molimo da o 
svim drugim zapažanjima vezanim 
uz uzgoj ili distribuciju i konzuma- 
ciju bilo koje opojne droge izvijeste 
službenike policije na broj 192 ili 
na bilo koji drugi njima pogodan 


način. 


GRAD POZIVA 


Besplatna edukacija 
na računalu 


Grad Lepoglava odlučio je svim 
zainteresiranim građanima svoga 
područja omogućiti besplatan te- 
čaj kompjutersko opismenjavanja. 
Prednost imaju nezaposlene osobe 
i umirovljenici. U programu rada 
je svladavanje znanja o osnovama 
računala i operacijskim sustavima, 
Microsoft Wordu, Microsoft Exce- 
lu, Internetu i e-mailu. Svi zaintere- 
sirani mogu se prijaviti na tel. 
494-313, a prijave se primaju i na 
adresi edukacija(alepoglava.hr 

Rok prijava je do 8. svibnja, 
odnosno, do popunjavanja mjesta. 

SPORT | EDUKACIJA U predvorju sportske dvorane otvorena je izložba Košarka kroz poštanske marke 


Gavrana, grb KK Lepoglave, 
osmislila učenica A. Žuliček 


* Izložbu maraka tematski vezanih uz košarku od svojih početaka do danas postavio je poznati sport- 
ski djelatnik Branimir Turudija iz Zagreba, a gradani su je mogli razgledati do 12. ožujka 


Sportsko-zabavna i obrazovna 
manifestacija Sportsko popodne uz 
košarku“ što je održana u organiza- 
ciji Košarkaškog kluba Lepoglave, u 
subotu je, 5. ožujka, obogaćena izlož- 
bom ,Košarka kroz poštanske mar- 
ke“. Otvorena je u predvorju škol- 
ske sportske dvorane u Lepoglavi, a 
brojnim posjetiteljima predstavljene 
su marke iz zbirke poznatog sport- 
skog djelamika Branimira Turudije 
iz Zagreba. O markama, kojima je 
prikazana košarka od svojih početaka 
do danas, govorio je Josip Jelenečki, 
član Varaždinskog kluba kolekciona- 


ra. Izložbu je otvorio gradonačelnik 


Marijan Škvarić, a glazbom na gita- 
ri uljepšali su je polaznici Osnovne 1 
glazbene škole Ladislava Šabana. 

U drugom dijelu programa pred- 
stavljen je novi, službeni grb Košar- 
kaškog kluba. Zanimljivo je da ga je 
izradila Anamarija Žuliček, učenica 
sedmog razreda lepoglavske Osnov- 
ne škole Ante Starčevića. 

- Budući da se rad našegkluba zasniva 
na radu s djecom, odlučili smo ih uklju- 
čitiu izradu idejnogrješenja košarkaškog 
grba prema strogo određenim kriteri- 
jima, a to je vezanost uz povijest grada 
i prepoznatljivost sporta. U animiranje 
nadarene djece uključio se i učitelj li- 


Predstavljen je službeni grb kluba, gavran u dresu, rad Anamarije Žuliček 

Izložbom poštanskih maraka na temu košarke 
obogaćeno je Sportsko popodne u Lepoglavi 


Program su glazbom na gitari 
uljepšali polaznici Glazbene škole 


kovne kulture prof. Davor Petak. Među 
brojnim dopadljivim radovima, komi- 
sija je odabrala Anamarijin rad, koja je 
grb stilizirala u obliku simpatičnog ,ra- 
šćupanog“ gavrana (gavran je simbol 
pavlina i Lepoglave) u dresu, koji čuva 
košarkašku loptu — izjavio je tajnik klu- 
ba Mario Varović i dodao da su u toku 
i aktivnosti na izradi klupske maskote. 
U nastavku Sportskog popodne- 
va odigrane su i dvije utakmice. Mla- 
di kadeti Lepoglave susret s Donjim 
Kraljevcem izgubili su sa 67:38, a 
poražena je i domaća momčad seni- 
ora, koja je utakmicu s ludbreškim 
Grafičarom izgubila sa 82:77. (ljr) 


VIŠNJICA Višnjički sportaši i rekreativci okupili su se na godišnjoj skupštini Udruge za športi rekreaciju 


Za odlično odrađen višnjički festival 


stigla i pohvala Hrvatskog saveza 


* Ove godine članovi udruge putuju na 17. festival sportske rekreacije u 


Paljuv kod Zadra 

Višnjički sportaši i rekreativci, 
članovi Udruge za šport i rekreaciju 
Sport za sve, okupili su se u petak, 
8. travnja, u Višnjici, na redovitoj 
godišnjoj skupštini, kako bi rezi- 
mirali proteklu godinu te donijeli 
planove za naredno jednogodišnje 
razdoblje. 

U osvrtu na rad u lanjskoj godini, 
najviše je riječi bilo o uspješno orga- 
niziranom 16. hrvatskom festivalu 
sportske rekreacije na selu, koji je 
protekle godine u Višnjici okupio 
dvanaest ekipa iz raznih krajeva Hr- 
vatske. 

- Za organizaciju festivala dobili 
smo brojne pohvale, i od natjecatelja 
i od naše krovne organizacije, Hrvat- 
skog saveza sportske rekreacije, koja 
nam je za uspješno odrađen posao 
nedavno uručila i priznanje. Organi- 
zacijski, za sve smo buduće domaći- 
ne festivala postavili ,letvicu“ dosta 
visoko. Sve u Savezu oduševio je i 

Višnjički sportaši i rekreativci s razlogom su ponosni na svoj rad 


broj gledatelja koji su pratili natje- 
canja, nigdje dosad toliko. Bilo ih je 
više od tisuću. Uz odlično odrađen 
organizacijski dio, razveselilo nas je 
i osvajanje naslova viceprvaka — ista- 
knuo je član Upravnog odbora Josip 
Lončarek. 

Prikazan je i film o višnjičkom 
festivalu, nastao u produkciji UŠR- 


a. Udrugama i sponzorima koji su 
pomogli u njegovoj organizaciji uru- 
čene su zahvalnice. Istaknut je i ve- 
liki doprinos Grada Lepoglave koji 
je, kao glavni pokrovitelj, omogućio 
održavanje festivala. 

Predsjednik udruge Mario Ga- 
linec podsjetio je članove Skupšti- 
ne i na ostale prošlogodišnje akci- 

Zahvalnice su uručene 


S udrugama i sponzorima 

Sje te predstavio plan rada za o 

| Sje te predstavio pla za ovu 

-(Sgodinu. Među ostalim, višnjički 

o o mekih : 
E sportaši i rekreativci ljetos plani- 

_ pr 


raju sudjelovati na 17. festivalu 
sportske rekreacije na selu, koji će 
se u srpnju održati u Paljuvu kod 
Zadra. 

Nadalje, ove će godine 17. puta 
organizirati Memorijalni malono- 
gometni turnir Stjepan Križanec, 
a zajedno s Višnjičkom udrugom 
mladih i 5. memorijalni stolnote- 
niski turnir Dragutin Hočuršćak. 
Nastavit će se s organizacijom YViš- 
njičke malonogometne lige te re- 
kreativnih aktivnosti za sve članove 
udruge. 

Želja je da se u njen rad uključi 
još više žena, ali i mladih na čiji su 
se račun, odnosno neaktivnost, na 
Skupštini mogle čuti i kritike.(D. 
Hočuršćak) 


Povelju su potpisali čelnici 
Lepoglave, Vidma i Bednje 


LEPOGLAVA Potpisan 


je sporazum o orga- 
nizaciji Međunarodne 
dječje škole nogometa 


250 dječaka 
i djevojčica 
gradit će 
prijateljstvo 
na travnatim 
terenima 


U zabavnoj školi nogo- 
meta sudjelovat će uče- 
nici iz dd Vid- 
ma, Lepoglave i Bednje 


Dvije stotine i pedeset hrvat- 
skih i slovenskih učenika, pola iz 
slovenskog \idema i okolice i isto 
toliko iz Lepoglave, Višnjice i Ka- 
menice te iz Bednje, Vrbna i Cve- 
tlina, ove će se godine ponovno 
družiti u programu Međunarodne 
škole nogometa. Sve troškove 
zabavne nogometne škole, čiji je 
glavni cilj druženje i odgoj mladih 
naraštaja za prijateljstvo i suživot 
U EU, zajedno će pokriti Grad Le- 
poglava te općine Videm i Bednja. 

Taj je dogovor zapečaćen 
Poveljom što su je u lepoglav- 
skom Domu kulture potpisali 
čelnici spomenutih sredina 
Marijan Škvarić, Friderik Bračič i 
Mirko Bistrović te ravnatelji triju 
škola, prof. Ratko Tomić, Helena 
Šegula i Sanja Majcen. Prija- 
teljstvo na travnatim terenima 
dječaci i djevojčice gradit će 
tijekom pet nogometnih dana. 

- Grad Lepoglava s radošću se 
i ove godine pridružuje projektu 
Otvorene zabavne škole nogome- 
ta. Poznato je da već godinama 
podržavamo ovakve projekte, a 
neke među njima i sami uspješno 
realiziramo, pa je tako, primjeri- 
ce, Festival ženskog nogometa 
dobio i najviše priznanja svjetske 
nogometne obitelji. Prijateljstvo 
koje će naša djeca na travnatim 
terenima sagraditi danas, sutra 
će, kao i odrasli ljudi, utkati i u 
poslovne, gospodarske i kulturne 
veze među narodima — naglasio 
je na ptopisivanju povelje, u ime 
grada-domaćina, gradonačelnik 
Škvarić. Prekograničnu suradnju 
na sportskim terenima pozdravio 
je i Velimir Suban, voditelj Ureda 
Međunarodne otvorene zabavne 
škole nogometa u Zagrebu. 

Organizatori se nadaju 
dobrom odazivu ovogodišnjem 


= 
Ki 
im] 
u 
= 
cdi 
2 
o 
DL 


USPJEH Proglašeni najbolji sportaši u 2010. 


Lepe il 


Laureati za 2010. Tamara 
Đula i Tomislav Tvarog 

ŠPREGLED NOVIJIH SPORTSKIH DOGAĐANJA 
E Rukometaši pobijedili Vidovec, 


kuglači slavili u Bjelovaru 


lako su svi naši klubovi bili gosti, ove sezone. U subotuo. travnja, naši 
pretprošli vikend bio je uspješan su kuglači slavili u Bjelovaru protiv 
za lepoglavske klubove. Kuglači istoimenog domaćina koji je prije 
su slavili na gostovanju kod jakog ovog kola zauzimao treće mjesto 
Bjelovara, rukometaši su u Knegincu na ljestvici i još uvijek imao šanse 


: Najuspjesniji klubovi su Kuglački i Ženski nogometni klub pobijedili drugu ekipu ambicioznog Za osvajanje prvog mjesta. Ovom 
Već tradicionalno Zajednica KV ET TA: drugoligaša Vidovca, a nogometaši pobjedom Lepoglava je svojem 
športskih udruga Grada Lepoglave od Lu : ih : deklasirali Bednju u Beletincu. protivniku oduzela i zadnju šansu za 
organizirala je svečano proglašenje I Mi Kuglači Lepoglave još su jednom taj uspjeh, a o tome kakva se borba 
sportaša koji su svojim uspjesima * pokazali da imaju kvalitetu za vodila u Bjelovaru najbolje govori 


i postignućima obilježili sportsku 
2010. godinu. Izvršni odbor Zajed- 


plasman u najviši rang hrvatskog činjenica da su pobjedu Lepoglav- 
kuglanja, ali neočekivani kiksevi uda-  čanima donijela samo dva srušena 


japi emo nice, na temelju prijedloga sportskih . . EE. jili su ih od borbe za to prvo mjesto čunja više od domaćina.(M. Žuliček) 
KOŠ ŠKI KLUB oh au 40 je najbolje sportaše Lepoglavski turnir postaje sve popularniji, razlog: odlična organizacija 

ARKA u cetiri ka €gorije. v š . . . . e e 
LEPOGLAVA Za najboljeg sportaša izabran je MALI NOGOMET Održano je 7. izdanje otvorenog zimskog turnira Concordia-Vidovec 29:26 


Utakmice 
posjetilo 1570 
gledatelja 


Košarkaške utakmice bile 
su među najposjećenijim 
sportskim događajima u sezoni 
2010./2011. koja je trajala 
od 23. listopada lani do 26. 
ožujka ove godine. Potvrđuje 
to i podatak da je prvenstve- 
ne utakmice kluba te susrete 
međunarodne regionalne lige 
(Liga bez granica) pratilo 1570 
gledatelja. Kroz sedam nedjelj- 
nih poslijepodneva nazočilo im 
je 1370 gledatelja. Uprava KK 
Lepoglava nada se i dobrom 
odazivu sudionika 2. košarkaš- 
kom kampu što će se ove godine 
održati od 20. do 24. lipnja.(ljr) 


Tomislav Tvarog, član Kuglačkog 
kluba Lepoglave, dok je najboljom 
sportašicom proglašena Tamara 
Đula iz Ženskog nogometnog klu- 
ba. 

U kategoriji najbolje muške 
sportske ekipe nagradu su ponovno 


osvojili natjecatelji Kuglačkog klu- 
ba, dok je u ženskoj kategoriji naj- 
boljim proglašen Ženski nogometni 
klub Lepoglava. 


Priznanje zaslužnog sportskog 
djelatnika dodijeljeno je Stjepanu 
Lopariću iz Nogometnog kluba, 
a u kategoriji perspektivni sportaš 


posebna priznanja dobili su Bruno 
Škvarić, Marino Kovač i Karlo Zi- 
dar iz Karate kluba, Adam Naglaš i 
Mario Varga iz Rukometnog kluba 
Concordia, Nikola Šumiga i lica 
Bistrović iz Nogometnog kluba i Fi- 
lip Vusić iz Košarkaškog kluba. 


FITNESS U Domu kulture otvoren je Fitness centar a 


Pun pogodak: na 


spravama vježba više 
od stotinu korisnika! _ 


. Opremanje centra profesionalnom opremom omo- 
gućeno je s 200.000 kuna gradske donacije Zajed- 


nici sportskih udruga Lepoglave 


Premda krajem prošle godine svi 


satima, najvjerojatnije od ponedjeljka 

Centar je opremljen suvremenim izotoničkim spravama 


Student servisa zaposlili smo vodite- 


- Fitness centar sada radi od po- 


u malom nogometu ITD Karlovačko kup — Lepoglava 2011. 


Zlatni pehar Mal 
Gal Građevinarstvu 


* U ženskoj kategori- 
ji, ekipa Lepoglave 
osvojila je treće mje- 
sto 


U nedjelju, 20. veljače, pred oko 
350 gledatelja odigrano je finale 7. 
otvorenog zimskog turnira u ma- 
lom nogometu ITD Karlovačko 
kup-Lepoglava 2011. Turnir je po 
drugi puta osvojila momčad Mal 
Gal Građevinarstva iz Krapine, 


Rukometaši lepoglavske Concordije u subotu su, 9. travnja, u Knegin- 
cu ostvarili svoju treću gostujuću pobjedu ove sezone te drugu pobjedu 
Za redom. Domaćin Lepoglavčanima bila je druga ekipa odličnog dru- 
goligaša Vidovca. Concordia je tijekom gotovo cijele utakmice držala 
vodstvo, pa je na odmor otišla s prednošću 14:13. U drugom dijelu još 
su poboljšali svoju igru te u jednom trenutku imali i četiri gola predno- 
sti. Konačan rezultat utakmice bio je 29:26 u korist naših rukometaša, 

a najefikasniji bio je Bojan Kolar s osam postignutih golova.(mZ) 


Lepoglavski rukometaši u akciji 


Liga mjesnih odbora 


gradski vijećnici nisu blagonaklono do četvrtka od 11 do 13 sati. lja Fitness centra, studenta Kinezi- — nedjeljka do petka od 16 do 22 sata, koja je u finalu pobijedila Krapinu U ligi mjesnih odbora Viletinec je kretanje Lige mjesnih odbora je bio 

a 2 dočekali odluku o isplati 200.000 kuna Razlog njegove popularnosti leži u ološkog fakulteta u Zagrebu Marka subotom od 10 do 16 sati. Za korište- Šped s 5:1. == rezultatom 4:2 pobijedio vodeće Pod- da u njoj igraju igrači koji ne mogu 
KOSARKASKA kapitalne donacije iz lepoglavskog činjenici da je opremljen profesional- — Vrtara, koji u takvom poslu već ima nje usluga triput tjedno cijena je 120 Momčad  Hudek  Trgotransa Pobjednička momčad Mal gal Građevinarstva iz Krapine gorje, a Očura 8:6 ekipu Gečkovca. igrati u ostalim ligama bilo u velikom 
POLUZAVRSNICA gradskog proračuna Zajednici sport- = nomopremom -s24izotoničke sprave, iskustva. Marko radi pripremne kuna na mjesec, a za neograničeno osvojila je treće mjesto pobjedom 5 aa Ekipa USR Čret nije se pojavila na po- ili malom nogometu, a ako se pogle- 

skih udruga, namijenjenu opremanju namijenjene istezanju i jačanju mu = vježbe namijenjene početnicima i korištenje (cijeli tjedan) plaća se 160 nad Gorupom od 2:0, i to nakon TEN Lab četku utakmice, pa je Purga upisala da popis igrača koji trenutno nastu- 

Lepog lavs kim fitness centra, čini se da o novoj ponu- — skulature te s pet kardiosprava, a prije onima koji se aktivno bave tjelo- kuna. Broj korisnika će se još i pove- boljeg izvođenja udaraca sa šest me- HEN pobjedu od 5:0. Najveći problem ove paju za te ekipe jasno je da ti igrači 
x Pa di svoga Doma kulture građani misle nekoliko dana ponuda fitness centra vježbom, a postoji i mogućnost da  ćati kad sportskim klubovima ponu- tara (utakmica je u regularnom dije- lige i dalje raste, a vodstvo lige i dalje zbog kojih je Liga pokrenuta nisu više 
koša rkaši ma drukčije. U prilog tome govori podatak obogaćena je i trakom za trčanje i verti- radi kao osobni trener - ističe pred- — dimo mogućnost bazičnih priprema lu završila s 0:0). na to ne reagira. Glavni razlog za po- nina popisu, a kamoli da igraju.(mž) 


četvrto mjesto 


U četvrtak, 3. veljače, u 
sportskoj dvorani u Lepoglavi 
odigrana je poluzavršnica 
županijskog prvenstva u 
košarci za osnovne škole. 
Sudjelovale su ekipe iz 
Varaždina, Ivanca, Svetog 
llije, Petrijanca i Lepoglave. 


da se uslugama fitnessa u samo tjedan 
dana počelo koristiti šezdesetak građa- 
na mlade i srednje životne dobi, a broj 
korisnika u međuvremenu je porastao 
na više odstotinu. Stoga Zajednica ovih 
dana najavljuje da će, radi smanjenja gu- 
žve, centar otvoriti i u prijepodnevnim 


r 


kalnim biciklom. Činjenica da građani 
u velikom broju dolaze u centar poka- 
zuje da je u dijelu populacije sazrela svi- 
jest o potrebi bavljenja sportom i razgi- 
bavanja kao preduvjeta zdravog života. 
- Riječ je o skupoj opremi, koju 
smo nabavili putem natječaja. Preko 


FOTO: B. TEŽAK 


sjednik Zajednice sportskih udruga 
Stjepan Ficko. Posebno ga veseli što 
među korisnicima fitnessa ima žena i 
djevojaka te što u dobro opremljen 
centar dolaze i građani koji su prije 
koristili usluge centara u Ivancu, Va- 
raždinu ili Zagrebu. 


u teretani — kaže tajnik ZŠU Damir 
Kužir i dodaje da su sada sprave kom- 
pletirane te da još samo valja urediti 
interijer centra (ogledala, slike i sl.) 
Napominje da je velik je problem 
što je u prostoru fitness centra uređe- 
nai penjačka stijena. Njeno je postav- 
ljanje također financirao Grad i dao 
jena upravljanje PAK-u, Planinarsko- 
alpinističkom klubu. Stijena je toliko 


Najboljim strijelcem turnira 
proglašen je Velimir Habrun iz 
momčadi Same Deutz Fahre, koji je 
postigao 11 golova. Najbolji je igrač 
turnira, a ujedno i finalnog susreta, 
Robert Hertl iz Mal Gal Građevi- 
narstva, a najvratarom je proglašen 
Danijel Posavec iz ekipe Hudek Tr- 
gotransa. Pehar za fair play primila 
je momčad Svedruža iz Petrovskog, 


Iznenađenje u Ligi malog nogometa 


Liga malog nogometa grada Lepoglave donijela nam je i prvo izne- 
nađenje u proljetnom dijelu prvenstva, kad su igrači Drvodjelac pilane 
slavili protiv Očure koja se bori za naslov prvaka. Na vrhu je i dalje 
sigurni Elkom, a zahvaljujući kiksu Očure, na drugom mjestu je usa- 
mljen ostao FC Cojones. U sljedećem kolu igra se derbi između Očure i 
Elkoma, a rezultat iz te utakmice dat će odgovor da li se Očura defini- 
tivno odriče borbe za naslov ili će se prednost Elkoma istopiti.(mž) 


Plasman na završnicu je popularna da se njome svakog dana a tri prvoplasirane momčadi nagra- FC Cojones - Purga 71.0 
pobjedom u finalu osigurala penje po tridesetak djece i odraslih, dene su još i peharima i novčanim Cojones — Elkom 0:8 
ekipa |. OŠ Varaždin pod pa u zajedničkim prostorima vlada nagradama. Sestranec — Hudek trgotrans d.0.0. 2:3 
vodstvom Nikole Aleksića, gužva. Stoga se najavljuje pronalaže- U ženskom dijelu turnira po- Očura - Drvodjelac pilana 3:5 
dok je drugoplasirana ekipa nje kompromisnog rješenja. bjednik je ekipa Mladosti iz Nević Piloti — Cafe i noćni bar Inferno 013 
iz Ivanca koje je vodio prof. Vodstvo ZŠU najavljuje i uređivanje Polja (BiH), koja je u finalnom razi- Drvodjelac - MNK Zarovnica 3:2 


Kruno Poje. Lepoglavske 
je košarkaše do 4. mjesta 
vodila Irena Premuž. 


hk 


=E > mh 
Dobro došli su početnici, ali i oni koji se bave tjelovježbom  Sprave namijenjene istezanju i jačanju muskulature 


finske saune u prizemlju Doma kulture, 
gdje su već uređene kupaonice i svlačioni- 
ce, Svlačionice su s fitness centrom pove- 
zane takozvanim toplim prolazom. (ljr) 


Prezentacija rukometnog sporta. Škola rukometa tijekom uskrsnih praznika 


gravanju svladala Lepoglavu s 9:3, a 
potom i Maribor s 3:2. Drugo mje- 
sto pripalo je ekipi Maribora, dok je 
treća Lepoglava. 

Najuspješnije ženske ekipe tako- 
der su nagrađene peharima i nogo- 
metnim loptama. Naslov najboljeg 


UŠR Višnjica - Danas d.0.0. autodijelovi 0:5 


e DJ e 4 
Kvalitetu pokazuju — u proljeće! 
Lepoglavski nogometaši opet potvrđuju pravilo da tek u proljetnom dijelu 
pokazuju svoju kvalitetu. U nedjelju su, 10. travnja, u Beletincu , stradali“ 
igrači Bednje s visokih 0:5, pa su naši na taj način ostvarili treću pobjedu u 

nizu i uhvatili priključak sa sredinom ljestvice. O superiornosti Lepoglavčana 
u zadnja tri kola govori i gol razlika od 13:1. Opet se kao i prijašnjih sezona 
pokazuje da mlada lepoglavska momčad ima kvalitetu za najviše plasmane 
u ovoj ligi, ali ih slabo odigran jesenski dio prvenstva u tome sprečava.(mž) 


Concordia. Igrači prve ekipe pokazali su im 
vježbe zagrijavanja za trening te neke tehnike 
igranja, a mogle su se vidjeti i akcije napada. 
Cilj prezentacije bio je zainteresirati 
učenike za uključivanje u rukometni klub, 


odnosno za aktivnije bavljenje sportom. 
To je ujedno bila i najava održavanja 
škole rukometa, koja će se održati od 
26. d029. travnja, za vrijeme uskrsnih 
školskih praznika. (Z. Mošmondor) 


strijelca osvojila je Dominka Čonč 
iz Maribora s 11 golova, najbolja 
igračica je Tatjana Stanić, a najbolja 
vratarka Andrea Lovrinović, obje iz 


pobjedničke ekipe. 


Tijekom veljače u Osnovnoj školi Ante 
Starčevića u Lepoglavi organizirana je 
prezentacija rukometa za učenike 3., 4., 5. 

i 6. razreda. Prezentaciju je vodio Milorad 
# Zeležić, trener prve ekipe Rukometnog kluba 


Momčadi se na terenu nisu štedjele 

ZLATNI PIR lako su bile mukotrpne, Ljubica i Stjepan Žunar u slozi su proživjeli 50 bračnih godina 


Ona se brigala za djecu, a on je 
tukel kamenje na ,bunkeru“ 


* Ljubica: S djecom sam iz šume cijelo ljeto dovlačila drva, da ih ne moramo kupovati, a zajedno 


smo čistili i nasade borića Šumarije na Ivančice 


- Još uvijek imam peglu koju 
sam dobila kao poklon na vjenčanju 
1961. godine! Struja je skupa, pak 
zato peglu, kak i nekad, zagrijavam 
na vrućem šporetu i onda peglam 
rublje. Živimo od 2.000 kuna supru- 
gove mirovine, pak šparam na sve 
strane — rekla nam je Ljubica Žunar 
(70) iz Vesi Lepoglavske. Još je puna 
dojmova o zlatnom piru što ga je 
proslavila sa 74-godišnjim suprugom 
Stjepanom, s djecom Ivankom, Mir- 
kom, Franjom i Šteficom te unucima 
i praunucima. A život tog skromnog 
bračnog para, kojeg je prije pola sto- 
ljeća na nekadašnjem farofu vjenčao 
bivši lepoglavski župnik preč. Mato 
Repić (u crkvi se nisu mogli vjenča- 
ti, jer su je tadašnje vlasti stavile pod 
ključ), bio je sve, samo ne lagan. 

- Štijefje najprije delal na Ciglani 
u Čretu, onda je u Kameniku tukel 
kamenje na tunelu na ,bunkeru“. 
Poslije je bio čuvar u TMP-u, a mi- 


Ljubica i Stjepan s djecom i unucima: kako je brzo 


prošlo 50 godina zajedničkog života... 


rovinu je dočekal u Lepi. A ja sam se 
cijeli život za djecu brigala. Najprije 
smo svi bili u jednoj sobi, djeca su na 
drvenoj klupi spavala. Kad su malo 
poodrasli, s jednom plaćom smo 
počeli kuću delati. Najviše su mi po- 
mogli pokojni roditelji i rodbina, a 


ja sam zauzvrat, kad god je trebalo, 
radila u polju, u šumi, na livadi — pri- 
sjetila se Ljubica. Kako bi djeci omo- 
gućila najpotrebnije, išla je u berbe 
jabuka u Sloveniji, dok su joj na vi- 
dovečkim poljima rad platili zeljem 
i krumpirom. 


< 


- Djeca nisu bila zascartana. 


& Odrasli su na mlijeku, žgancima i 
E kuruznoj kaši. S njima sam cijelu 


E. < i ; 

s ljeto iz šume drva dovlačila, da ih 
15 

ne moramo kupovati. Skupa smo 
od drača čistili nasade mladih bo- 
rića Šumarije na Ivančici. Pomagali 
su nam i u gradnji kuće, a zadaće su 
pisali navečer — priča Ljubica. Tajnu 
dugog i lijepo braka ova vrijedna 
žena vidi u slozi i međusobnom ra- 
zumijevanju. 

- Prisegnuli smo da bumo skupa 
u dobru i u zlu, pa smo se tak i u ži- 
votu ravnali. Moj me suprug nikad 
u životu nije opsovao, a poslove smo 
uvijek dijelili. Ako je i bilo kakvih 
svađa, djeca za njih nisu znala. A 
najvažnije je uvijek uzdati se u Božju 
moć - poručila je Ljubica Žunar. Sa 
suprugom, bračne je zavjete obno- 
vila pred vlč. Andrijom Kišičekom, 
ovaj puta, pred oltarom pavlinske 
crkve u Lepoglavi.(ljr) 


Od ženidbe 
ptičekov do 
ljubavne čage 


U petak, 11. veljače, mali- 
šani Dječjeg vrtića Lepoglave u 
krugu su svojih prijatelja, prvih 
vrtićkih ,simpatija“, roditelja i 
teta veselo proslavili Valentinovo. 
| za ustanovu to je bio razlog 
za proslavu, jer ovogodišnje 
Valentinovo bio je jubilarni 
deseti Dan zaljubljenih u vrtiću! 

U tom povodu maleni su prire- 
dili vedar program. Mlađa skupina 
u svojoj je ,maniri“ izvela Prljavi 
ples, a u nekoliko stihova otkrili 


su i veliku tajnu 
vole. Srednja sk 


— koga i zašto 
upina ljubavne 


je poruke posla 


a pjesmom o 


zaljubljenoj zlatnoj ribici, dok se 
u starijoj skupini ženilo sve, od 
ptičekov do puca i dečki! Usto, iz 
dječjih usta moglo se čuti i sve o 
onome što ljudi čine zbog ljubavi, 
o tome kakav je mjesec veljača, a 
zainteresirani su se mogli uključiti 
i u ljubavnu čagu. A predškolci su 
pak svoja razmišljanja o ljubavi 
izrazili scenskom igrom Crveni 
šeširić. Stihovima i pjesmom 
proslavili su Valentinovo kao 

Dan svih zaljubljenih!(mm) 


: z VALENTINOVO U LEPOGLAVI 


: Glavna nagrada Nevenki i Darku Špacu 


U organizaciji Turističkog društva Lepoglava i Resto- 
rana Ivančica u subotu je, 12. veljače, održana proslava 
Valentinovo u Lepoglavi. Već niz godina ova se priredba 
provodi pod pokroviteljstvom Grada Lepoglave, a na 
njoj parovi uživaju u druženju, glazbi, opuštenoj atmos- 


feri, nagradama. 


Ove godine na priredbi se okupilo stotinjak naših 


sugrađana, a njih su pjesmom zabavljale Valentina Geci, 
Nikolina Borovec i Sanja Čanžar. Do kasnih sati plesalo 
se uz grupu Enigma, a najzanimljiviji je zacijelo bio Ples 
Valentinova, kojim su najsretniji plesni parovi osvojili 
vrijedne nagrade. Glavnu nagradu Turističke agencije 
Sinergija iz Ivanca, karneval u Veneciji za dvije osobe, 
osvojio je bračni par Nevenka i Darko Špac.(mm) 


VALENTINOVO U LEPOGLAVSKOJ ŠKOLI Lju bav je... 


U našoj školi sve je započelo pla- 
katom na koji smo upisivali ljubavne 
poruke. To je bio samo početak ko- 
jim smo obilježili tematski dan - Va- 
lentinovo. Nakon petoga sata počela 
je predstava za učenike od trećeg 


Ljubav u đačkim stihovima 


do osmog razreda. Kako bi stvorili 
osjećaj ljubavi među nama, učenici 
naše škole govorili su pjesme D. Ce- 
sarića, L. Paljetka, D. Tadijanovića, 
J. Kaštelana, sve to uz slajdove pre- 
zentacije koje su pripremili učenici 
sedmih razreda. 

Učenice petog i osmog razre- 
da izvodile su skladbe na klaviru, 
a učenici sedmih i osmih razreda o 
ljubavi su nam govorili kroz stihove 
uz pratnju gitare. Predstavu su za- 
sladili učenici četvrtog razreda reci- 
tacijom na engleskom jeziku. Kako 
jedna takva predstava ne može proći 
bez Šekspirove tragedije ,Romeo i 


FOTO: ARHIV ŠKOLE 


Dan zaljubljenih u radovima učenika 


Julija“, tako su se učenici pobrinuli 
izvesti igrokaz na tu temu. Pjesmom 
»24 sata“ ispratili smo još jedan Dan 
zaljubljenih. 

Paula Štefanek, 5. b 


članice Kluba Mammae su 
Danom narcisa upozorile 
žene na nužnost prevencije 


DAN NARCISA 
Mammae klub iz 
Varaždina upozorio 
žene na opasnosti 
raka dojke 


Podjelom 
tisuću narcisa 
skupljeno 
2.500 kuna 


Žene ćenovac utroši- 
tizanabavu lijekova 
i perika za operirane 
d 

žene 


Tradicionalna akcija Dan narci- 
sa, posvećena ženama oboljelima 
od raka dojke, održana je u subo- 
tu, 26. ožujka, u centru Lepoglave. 

- Ovom akcijom želimo upozo- 
riti i pozvati sve žene da se brinu 
0 svom zdravlju te da redovito 
odlaze na liječničke preglede. Cilj 
ovogodišnje akcije je donošenje 
acional- BZ 3 
nog pro- 
grama za 
iječenje 
raka dojke 
u specija- 
iziranim 
centrima 
= ka- 
zale su 
predstav — 
nice Mammae kluba iz Varaž- 
dina - Udruge žena liječenih 
od karcinoma dojke. 

Uz podizanje svijesti o bolesti, 
članice udruge su prodajom 
tisuću narcisa prikupile 2.500 
kuna, koje će usmjeriti u borbu 
protiv ove opake bolesti. Novac 
će, kažu, utrošiti na nabavu lije- 
kova i perika za operirane žene. 

- Velika hvala Cvjećarnici Ba- 
grem iz Lepoglave na doniranim 
narcisama te dr. Mariji Kolačko 
i učenicima Medicinske škole iz 
Varaždina koji su sudjelovali u 
provedbi akcije — kazala je glavna 
Koordinatorica akcije u Lepoglavi 
Ljiljana Šoštarić. Uz podjelu nar- 
cisa, žene su dobile i edukativni 
etak s uputama za samopregled 
dojki. Dan narcisa istodobno 
je proveden u Varaždinskim 
Toplicama i Varaždinu.(mm) 

